
EL TIC TAC S'ACABA 

L ’11 de juny els veïns i les veïnes 
entraran a Can Batlló per recuperar 
aquest espai per al barri. Pàgina 12 



núm.1 


Sants se suma al moviment 
de les indignades 


Des de la nit del 21 de maig el movi¬ 
ment de les indignades té un espai de 
referència al barri de Sants. 

L’acampada de la plaça de Sants ha 
esdevingut un nucli de trobada de 
persones de diverses generacions, di¬ 
ferents àmbits de lluita, per crear de¬ 
bat, protesta i transformació des de la 
proximitat. 

Cada dia es celebren cassolades i 
assemblees que visibilitzen el malestar 
i treballen per construir propostes des 
de la democràcia directa i l’autoorga- 
nització. Amb la creació de comis¬ 
sions, en forma de grups de treball al 
voltant de diferents eixos temàtics, 
que intenten cristal·litzar i donar for¬ 
ma a les demandes i les idees posades 
en comú a les assemblees. 

Així mateix, en paral·lel al treball 
de les diferents comissions en què 
s’ha organitzat l’acampada, es fan xe¬ 
rrades i taules rodones que busquen 
vincular la xarxa de lluites locals del 
barri amb el potencial associatiu de 
l’acampada. 

L’acampada es vol convertir en un 
espai de creació d’alternatives i resis¬ 
tències a l’actual sistema en què vivim. 

Pàgines centrals. 



Desenes de persones s’han concentrat cada dia a plaça de Sants per fer sonar les cassoles, els xiulets 0 altres estris i, així, mostrar la seva indignació. ALBERT GARCIA 



Sònia Femàndez 

Ens acosta a la física quàntica des 
de la fantasia a la novel·la La por¬ 
ta dels tres panys. Pàg. 12 


Opinió_ 

Felip Puig 
i les seves 
decisions 

PÀGINA 2 

Després de complir els 100 dies al cà¬ 
rrec, el nou conseller d’Interior ja ha 
mostrat el seu tarannà poc democràtic: 
la càrrega dels Mossos d’Esquadra a 
plaça Catalunya del dia 27 de maig. 


En moviment_ 

La producció 
d’aliments, 
a debat 

PÀGINA 8 

El Casal Independentista de Sants ens 
presenta les jornades que han dut a 
terme durant els mesos de març, abril 
i maig, sobre la indústria alimentària i 
el negoci que l’envolta. 


Cultura_ 

Arriba el 10è 
mercat d’inter¬ 
canvi de Sants 

PÀGINA 10 

La Xarxa d’Intercanvi de Sants va orga¬ 
nitzar el 15 de maig el 10è mercat d’in¬ 
tercanvi de Sants. La iniciativa vol 
construir una economia alternativa al 
capitalisme, mitjançant l’intercanvi. 


Arreu_ 

El Rostoll 
obre portes 

PÀGINA 11 

La inauguració del Casal Popular El 
Rostoll apropa Tàrrega a un nou pro¬ 
jecte independentista a Ponent. Els so¬ 
cis fundadors afirmen que temps enre¬ 
re, aquesta experiència comarcal sem¬ 
blava impossible fer-la realitat. 



PAGINES CENTRALS 

Pànic presenta el seu primer àlbum, 
una barreja atrevida de punk i psycos. 
































02 -la Burxa** Juny de 2011 


Opinions 


Editorials 


Amb les 
acampades 
per la trans¬ 
formació 

Des de La Burxa ens 
sumem a l’acampada 
de Sants i a totes les 
acampades i assemblees 
d’indignació, de creació 
i de transformació. 
Tenim una gran oportu¬ 
nitat de canviar les 
coses. 


L es acampades de Sants, de pla¬ 
ça Catalunya, de les ciutats, 
pobles i barris són molt més 
que una mostra d’indignació. 
Representen una forma de fer política 
des de la democràcia directa, l’auto- 
organització i l’acció col·lectiva, per 
aconseguir un canvi profund del sis¬ 
tema polític i econòmic que ara ja po¬ 
dem afirmar amb certesa que molta 
gent anhela. Són ja tres setmanes d’a¬ 
campada, cassolades, assemblees i 
projectes de futur. Això ja és molt més 
que un esclat d’indignació. La descen¬ 
tralització als barris representa una 
oportunitat de construir aquest canvi 
des de la proximitat, el coneixement 
mutu, la quotidianeitat dels proble¬ 
mes i abusos, les xarxes locals de soli¬ 
daritat i de compromís polític. Així 
mateix, permet donar solidesa i ga¬ 


ranties de futur a aquesta revolta nas¬ 
cuda d’un malestar creixent. 

Des de La Burxa ens sumem per¬ 
què compartim objectius i maneres 
de fer, des de Tassemblearisme, la 
participació real i de base, la informa¬ 
ció horitzontal, la implicació i el pro- 
tagonisme actiu de cada un i una de 
nosaltres en el model social que vo¬ 
lem. Per això, ens satisfà veure com 
les acampades han contribuït a fer- 
nos fortes, a sumar consciències i es¬ 
forços, a teixir aliances, a aprendre a 
fer democràcia directa; i sobretot a 
demostrar-nos que podem fer de la 
indignació una oportunitat de trans¬ 
formació. 


Can Batlló: 

35 anys 
després serà 
pel barri! 

Aquest 11 de juny el 
veïnat de Sants recupe¬ 
rarà Can Batlló: 
entraran a l’espai que 
porten reclamant des de 
fa 35 anys i cap 
consistori els ha 
escoltat. 


V - eient la inoperància i les 
nul·les intencions dels dife¬ 
rents governs de la ciutat a 
cedir els terrenys de Can Bat¬ 
lló, per a 

l’ús i autogestió del veïnat de Sants, 
aquest 11 de juny els veïns i veïnes 
entraran amb la companyia i el suport 
de tots nosaltres, per alliberar aquest 
espai en mans privades i sense un ús 
pel barri. Ara és el moment de prepa¬ 
rar-nos per entrar, per participar del 
dia 11, per solidaritzar-nos, per anar a 
prendre el que és nostre, el que és 
del barri. La transformació del recinte 
fabril en equipaments pel barri és a 
tocar, només falta l’últim esforç. I per 
això des de La Burxa volem demanar 
a tot el veïnat que el dia 11 de juny 
anem tots i totes a Can Batlló. 


Opinió 

Els polítics 
i les 

municipals 



Marc Miras 

S’han acabat les eleccions municipals, 
i ara què? No seré jo qui doni respos¬ 
ta a aquesta qüestió però el que sí que 
m’agradaria fer és una petita reflexió 
sobre les campanyes electorals. Fins el 
dia 22 de maig hem anat sentint diver¬ 
ses promeses a la televisió, a la ràdio o 
fins i tot en alguna furgoneta amb me¬ 
gàfons que rodava pels barris. 

Però a banda dels petits partits, que 
s’han dedicat a fer les seves propostes 
més o menys respectables, depenent 
dels escrúpols de cadascun d’ells, hi ha 
hagut dos grans partits que s’han dedi¬ 
cat a fer la campanya de la por. CiU 
deia que si volem que Barcelona avan¬ 
ci, els havíem de votar a ells; mentre 
que per la seva banda, Jordi Hereu, al 
capdavant del PSC, apel·lava a la políti¬ 
ca de la por: «Si no voleu que governi 
la dreta de Trias, voteu al PSC» l’hem 
sentit dir i repetir fins a la sacietat. 


Entenc l’abstenció activa com a 
forma de protesta, també entenc a 
qui vota en blanc, a qui vota les pro¬ 
postes i a qui vota al partit. El que no 
entenc és a qui practica aquest esport 
del «vot útil», una característica de la 
política espanyola que hem heretat 
als Països Catalans. No és lògic ni sa¬ 
ludable per a la societat exercir el vot 
en funció de si hi ha perill que gover¬ 
nin «els dolents». Trenca la lògica del 


sistema proporcional i això fa que es 
mantingui un statu quo que podem 
veure exemplificat al govern de l’Es- 
tat espanyol amb el PP-PSOE. 

Aquests dies, ens hem cansat de 
veure als polítics professionals al ca¬ 
rrer, donant la mà a jubilats i fent pe¬ 
tons a infants, fins d’aquí a quatre 
anys no el tornaran a trepitjar. Ells se¬ 
guiran ocupats fent la política que es¬ 
tan acostumats a fer, aquella en què 


les persones dels barris no tenen 
veu, aquella en què salven bancs i 
desnonen famílies senceres que no 
poden pagar els lloguers abusius, 
aquella política prohibicionista que 
no és més que un reflex de cap a on 
volen anar. Als carrers però, segui¬ 
rem avançant amb els moviments so¬ 
cials, en projectes autogestionats i en 
treball conjunt amb totes les veïnes i 
els veïns. 


Xèrif Puig, 
el uou amo 
del carrer 


Albert Ricart 

Felip Puig Godes, el nou conseller 
d’interior, poc temps després de 
complir-se els 100 dies del seu no¬ 
menament, ja ha mostrat el seu ta¬ 
rannà poc democràtic, la seva inca¬ 
pacitat negociadora davant discur¬ 
sos contraposats i ens fa classes a 
tots plegats de com, a cops de 
porra i saltant-se la llei, es pot in¬ 
tentar silenciar la dissidència i in¬ 


tentar dur a terme una neteja, una 
cacera de bruixes, de tota persona 
o col·lectiu que molesti al poder i 
al govern, que discrepi, que pre- 
okupi, que s’indigni. 

En les últimes «actuacions» (or¬ 
dres donades), d’en xèrif Puig, 
aquest mes de maig, hem pogut in¬ 
tuir quina serà la línia de la nova 
Conselleria d’Interior, una institu¬ 
ció repressora de per si, una línia 
repressora, amb actuacions desme¬ 
surades per part dels cossos «d’in¬ 
seguretat» de la Generalitat, acom¬ 
panyades d’unes declaracions on el 
senyor Puig fa palès que no són ac¬ 
tes aïllats, sinó que són directrius a 
seguir des d’Interior. 

Declaracions com les de després 


del Primer de Maig, «s’arribarà fins 
on permet la llei i una mica més en¬ 
llà», en referència als disturbis que 
es van ocasionar; dies més tard 
unes altres declaracions mostraven 
com es va «reconduir» el recorregut 
de la manifestació per part dels 
mossos segons la Conselleria d’In¬ 
terior per facilitar la circulació i per 
«seguretat de la manifestació i d’al¬ 
guns dels carrers», però la intenció 
real era fer més fàcil la càrrega in¬ 
discriminada per, després tot el 
desplegament mediàtic, criminalit¬ 
zar les accions dels manifestants. 
Altres declaracions on ha mostrat la 
intenció de prohibir manifestacions 
amb l’excusa que s’hi realitzin actes 
«incívics». 


Però la seva duresa ja va comen¬ 
çar amb la tolerància zero a l’oku- 
pació, això ho hem pogut compro¬ 
var al barri amb dos desallotja¬ 
ments «exprés» sense ordre judicial 
de forma totalment il·legals, ja que 
els okupants hi vivien des de feia 
més de tres dies. 

L’ultima actuació que ha fet ves¬ 
sar el got ha estat la «nova modali¬ 
tat» de netejar, un eufemisme de 
desallotjar les places a cops de po¬ 
rra i piloteres contra persones que 
es concentraven de forma pacífica 
per construir una nova realitat, per 
canviar aquesta política, que tant 
agrada a Felip Puig. 


Cartes 


No es justifica 


Àngel Bravo 

Sis trets a sang freda. L’assassí llença 
l’arma a una paperera propera i fuig, 
deixant enrere un crim salvatge a la vis¬ 
ta dels primers testimonis. Deixant la 
mort d’una de les persones més estima¬ 
des del veïnat. Però per què? Res, no hi 
ha perquè. Hi ha coses que passen que 
no tenen, ni mereixen, cap tipus de jus¬ 
tificació. 

Una de les més estimades, agraïdes, 
sinceres i honestes. Tu, Qamal, propie¬ 
tari de l’establiment d'alimentació del 
carrer Caballero, sempre tenies algú 
amb qui conversar amb un somriure a 
la boca. Tots sabíem que passar pel da¬ 
vant de la teva botiga esdevenia una 
manera senzilla d’arribar content a ca¬ 
sa, i és que no tenies clients perquè rà¬ 
pidament els transformaves en amics. 
Per això, per molt que m’ho repeteixin, 
em costa de creure com han pogut se¬ 
gar la teva vida. A qui han matat, dius? 
Al pakfí Al Qamal? Però si més bona 
persona no podia ser... Durant tots 
aquests dies posteriors, en un nou 
exemple de resposta social i espontà¬ 
nia, la façana de la botiga s’ha omplert 
de veïns, desenes de rams, espelmes i 
frases de condol. La teva família ens ha 
agraït el gest i ens ha convocat propera¬ 
ment per acomiadar-te plegats. 

La teva bondat, Qamal, enfosqueix 
encara més el rostre del causant d’a¬ 
questa barbaritat. Ajustament de comp¬ 
tes? Vers un home que no feia més que 
regalar tendresa?. Fins i tot, qui no et 
coneixia personalment, recordarà que 
per TV3 vas aparèixer com a exemple 
d’integració. El teu final no ens esbo¬ 
rrarà la teva vida, perquè tu seguiràs a 
la botiga, al carrer, amb nosaltres, la te¬ 
va gent. Seguirem parlant amb tu, Qa¬ 
mal, dialogant sobre el nostre dia a dia. 
I tu, des d’allà on siguis, continuaràs 
pensant i vetllant per nosaltres. Conti¬ 
nuaràs, com nosaltres, indignat per la 
mania d’uns pocs en acabar les rela¬ 
cions a base de violència mentre molts 
d’altres, com tu, defensarem, a mort, la 
força de les paraules. 

Envia'ns el teu escrit a 
laburxa@barrisants.org o a Can 
Vies (Jocs Florals, 42. BCN 08014). 

Can Batlló, 
punt i final... 
o punt 
i principi? 


L'1 1 de juny és la data 
assenyalada. Els veïns i les 
veïnes de la Bordeta entra¬ 
ran a Can Batlló, una lluita 
que ja fa 35 anys que dura. 
La plataforma Can Batlló pel 
barri ha programat una jor¬ 
nada de tres dies farcida 
d'activitats. 


Roser Benavent 

Sants 


«Ja, ja, ja!» reia la ja exregidora Imma 
Moraleda el febrer de 2009 quan els 
veïns vam llençar el repte d’entrar a 
Can Batlló el juny de 2011 si el pla 
pactat anys enrere no estava en cons¬ 
trucció. 

«Molt i molt abans ja estarà tot fet, 
o fent-se! Ja, ja, ja. Mira que sou ...!» 

LA REGIDORA ES REIA 
DELS VEÏNS FA DOS ANYS 

Tic, tac, el temps va anar passant i en¬ 
cara seguien amb les seves dèries: la 
Immobiliària és molt seriosa i segur 
que farà el que volem. 

Recordem en un parèntesi que 
Immobiliària Gaudir és propietat de 
les hereves de Muíïoz Ramonet, un 
feixista que va entrar per la Diagonal 
amb les tropes de Franco, i va espe¬ 
cular primer amb contingents d’im¬ 
portació de cotó, després amb les in¬ 
dústries tèxtils catalanes i després 
(fins ara) amb els solars d’aquestes 
indústries. 

Ah! La gran burgesia catalana (tras¬ 
lladada a viure a Madrid com perto¬ 
ca) sempre té morts amagats a l’ar¬ 
mari de la seva història. 


Des dels veïns es va intentar fer 
veure als polítics que no es podia dei¬ 
xar que el ramat fos vigilat pel llop, i 
que amb la crisi que ens estava caient 
a sobre no teníem cap confiança de 
la «bona voluntat» de les sangoneres 
madrilenyes. 

«Tinc la seva paraula!», deia la regi¬ 
dora i es quedava tota cofoia mentre, 
tic tac, el rellotge anava avançant. 

Caldrà dir, com a punt d’autocríti¬ 
ca que, segurament, els veïns de la 
Bordeta hem estat els mes «calçasses» 
de la història del moviment veïnal a 
Barcelona, perquè hem acceptat mi¬ 
lers de pisos quan no hi havia d’anar- 
hi cap i hem esperat pacientment 
més de 35 anys a la bona fe dels polí¬ 
tics. 

Bé, doncs el passat mes d’abril (fa¬ 
rà un mes) tot just començant la cam¬ 
panya electoral i a un mes i mig de 
l’entrada anunciada a Can Batlló, la 
ara ja exregidora ens comunicava que 
ja no creia que pel juny de 2011 estés 
tot el pla de Can Batlló fet, ni fent-se. 

FENT UNA BARCELONA BIUTIFUL’ 
S’HAN OBLIDAT DELS VEÏNS 

Els vam acusar de fer un planejament 
urbanístic al servei dels especuladors 
i de les grans immobiliàries. De fer 
una Barcelona «biutifúl» al servei dels 
rics i dels turistes, en lloc de preocu¬ 
par-se per la vida diària dels veïns. 

Ni cas. Segurament ja estaven amb 
els braços abaixats davant la previsi¬ 
ble desfeta electoral. 

Van oferir, això sí, endegar els trà¬ 
mits per passar del sistema de Com¬ 
pensació (el pla l’executen els pro¬ 
pietaris privats) al de Cooperació 
(l’Ajuntament pren el paper d’impul¬ 
sor del pla). De fet, sembla que que¬ 



Desenes de persones van participar de la visita organitzada el 30 d’abril on van poder entrar al recinte fabril. JORDI SOLER 


den quatre rals per pagar les indem¬ 
nitzacions a 5 industrials i 3 veïns del 
carrer Constitució, però que la im¬ 
mobiliària no acaba de liquidar per¬ 
què, o bé no vol, o bé no pot, però 
sobre tot perquè d’aquesta manera 
bloqueja el desenvolupament del 
projecte de rehabilitació de Can Bat¬ 
lló fins que, per a ells, vinguin mi¬ 
llors temps. 

No ens sembla malament el canvi, 
però no plantejar-se’l fins ara demos¬ 
tra una falta d’iniciativa important. 

OFEREIXEN ARA EL QUE HAVIEN 
D’HAVER OFERT FA CINC ANYS 

Els polítics entrants, amb qui ens 
hem reunit aquests dies, proposen 
assumir també el canvi de sistema 
d’execució explicat, però comenten 
que entre constitucions d’ajunta¬ 
ments, plens, publicació, temps per 


al·legacions, etc. ens aniríem a l’abril 
de 2012. Amb sort. 

També oferien, igual que els polí¬ 
tics sortints, una nau negociada a 
canvi d’una entrada controlada el 
dia. Els vam dir també que d’acord, 
però que la nau havia de ser interior 
i no perimetral (ens anaven a oferir la 
nau de la Margaret Astor, que els 
veïns anomenem «el galliner») ja que 
el que realment volem és «entrar» a 
Can Batlló i començar a recuperar-lo. 

No ens vam posar d’acord perquè 
ja no ens els creiem! 

Entrarem a Can Batlló el proper 
dia 11, i la dificultat de la crisi la con¬ 
vertirem en un avantatge, ja que bas¬ 
tirem els primers equipaments entre 
els veïns i els autogestionarem. Fa¬ 
rem història en primera persona, tot 
construint el nostre futur i el dels 
nostres fills. 


ELS BARRIS NECESSITEN GES¬ 
TES, HEROÏCITATS I VICTÒRIES 

Com la història ens ha ensenyat, no¬ 
més empenyent els veïns aconsegui¬ 
rem millorar el nostre barri de la Bor¬ 
deta. I la Bordeta, no ens enganyem, 
és en gran part Can Batlló. 

Perquè a més de pedres, zones 
verdes, equipaments o parterres, els 
barris necessiten gestes i herois, ne¬ 
cessiten història, llegendes i victò¬ 
ries, i també necessiten, potser, màr¬ 
tirs i traïdors. 

Segur que el dia 11 escriurem una 
pàgina de la petita història del petit 
barri de la Bordeta. Però no és el final 
de cap cicle. És el principi d’un de 
nou molt millor que l’anterior. 

Estàs disposat a perdre’t l’oportu¬ 
nitat de ser-hi?. Com els ho explicaràs 
als teus fills o als teus néts? 


r 

«Es necessari que la gent es 
mobilitzi junta per aconseguir-ho» 

Bernadí i Tomàs 

Membres de la Plataforma Can Batlló és pel barri 



La plataforma ha editat cartells i tríptics per convocar el dia 11. PLATAFORMA CAN BATLLÓ 
ÉS PEL BARRI 


En Bernadí i en Tomàs són 
dos veïns que van venir a 
estudiar Belles Arts a 
Barcelona i ara també són 
membres de la Plataforma 
Can Batlló és pel barri. 

Mercè Esteban 

Barcelona 


Com vàreu saber de l’existència 
del problema que s’arrossega de fa 
anys a Can Batlló? 

B: Ens en vam assabentar pels cartells 
que vèiem pel barri; volíem saber en 


què consistia i un dia vam anar-ho a 
preguntar als veïns que estaven fent 
conèixer la situació d’aquest recinte 
fabril. 

T: Sí, jo igual. Perquè vam començar a 
veure cartells fins que vam anar al 
Centre Social, per informar-nos sobre 
el que consistia exactament. 

Què va fer que us engresquéssiu a 
participar a la plataforma? 

T: La proposta. Perquè és un projecte 
molt familiar, molt constant i necessa¬ 
ri pel barri. 

B: Les ganes de treballar que vam veu¬ 
re a les assembles; que era gent gran, 
que no és la que veus normalment, 


no? I aquesta constància i treball per¬ 
manent. .. 

On espereu que arribi tota la feina 
feta? 

T: Esperem que surti tot bé i que ser¬ 
veixi per alguna cosa. No és fàcil 
moure tot el veïnat per ocupar un re¬ 
cinte i unir la gent cap a un mateix ca¬ 
mí, però és quelcom pel barri que es 
necessita; és necessari que la gent es 
mobilitzi junta per aconseguir-ho. 

B: Esperem recuperar un espai que 
fa uns 35 anys que ja es va prometre 
que seria per equipaments; cal recu¬ 
perar el projecte i impulsar-lo cap a 
endavant. Això esperem. 

Sants 


Desallotjament il·legal 
al carrer Olzinelles, 35 



Els Mossos d'Esquadra van presentar-se el dissabte a la nit per desallotjar l'immoble situat a Olzinelles, 35. ALBERT GARCIA 


APEU DE CARRER 


Les cassolades 
deixen fora de 
joc l’esquerra 
tradicional 


Àlex Tisminetzky 

Passejant entre pancartes i tendes 
de l’acampada de plaça de Sants, 
la ja mítica jornada de l’assalt 
dels mossos d’en Puig, quan tor¬ 
nava a casa enmig de veïns picant 
a les cassoles, pensava com ha 
canviat en tan poc temps el con¬ 
text polític. 

Potser les representacions gràfi¬ 
ques d’aquest canvi radical han es¬ 
tat a les darreres setmanes. I és que 
mentre CCOO i UGT negociaven en 
polits despatxos oficials la reducció 
de 600 a 300 euros de la jubilació 
mínima, o el trencament de la co¬ 
lumna vertebral dels convenis 
col·lectius, centenars de milers de 
persones es concentraven a les pla¬ 
ces al crit de «no ens representen». 
L’altre escena també era per emmar¬ 
car: mentre els líders de l’esquerra 
parlamentària, com Portabella o He¬ 
reu, sortien a les sales de premsa 
dels hotels, pràcticament sols, a ex¬ 
plicar la espectacular davallada de 
vots, el debat sobre com millorar 
aquesta injusta societat a les nostres 
places estava més encès que mai. 

S’està donant un canvi. La base 
social de l’esquerra, les persones 
amb sensibilitat social, han dit prou, 
i ja no esperen més a les consignes 
de CCOO, UGT, ERC o IC per a mo¬ 
bilitzar-se contra les polítiques neo- 
liberals. L’esquerra tradicional, tal 
com l’hem conegut, està immersa 
en un desprestigi del qual li costarà 
sortir, després d’anys de poltrones i 
cotxes oficials. 

L’esquerra tradicional està en 
crisi, i una nova esquerra està a 
punt de néixer. Potser els movi¬ 
ments socials i les organitzacions 
combatives haurem de d’evolucio¬ 
nar tan ràpid com canvia el panora¬ 
ma polític, ja que ens podríem arri¬ 
bar a trobar en poc temps liderant 
la resistència, i això, si passés (i es¬ 
perem que sigui així), no serà gens 
fàcil. El debat estarà al carrer, a les 
botigues, a plaça de Sants, i com 
no, a l’Assemblea de Barri. 


de maig els Mossos 
d'Esquadra van dur a 
terme el desallotjament 
il·legal de la casa alliberada 
al número 35 del carrer 
Olzinelles. 

Albert Ricart Sanjuan 

Sants 


La casa situada al número 35 del 
carrer Olzinelles estava okupada 
des del dijous 12 per sis joves del 
barri, segons els veïns del carrer i 
els joves okupants. La visibilització 
de la okupació es va portar a terme 
dissabte 14 a la nit, en aquell mo¬ 
ment es van presentar quatre vehi¬ 
cles dels Mossos d’Esquadra i un 
parell de furgons de la brigada mò¬ 
bil, avisats per algun veí que creia 
que l’okupació es feia en aquell 
moment. Les forces de seguretat es 
van veure incapaces de portar a ter¬ 
me el desallotjament pel suport del 
veïnat i de les persones que es tro¬ 
baven celebrant l’aniversari del CSA 
Can Vies en aquell mateix moment. 
També el fet que una de les perso¬ 
nes okupants de l’immoble tingués 


La Bordeta explicada per 
nens i nenes del barri que, 
a través dels dibuixos, han 
expressat el que els agrada 
i els que no del lloc on 
viuen i es relacionen. 


Mercè Esteban 

Sants 


El 18 de maig, a la sala de Sant Me- 
dir, es va inaugurar l’exposició de 


en possessió un burofax on es de¬ 
mostrava que les persones porta¬ 
ven vivint allà des del dijous va des¬ 
concertar als Mossos d’Esquadra. 

UNA ALTRA ACTUACIÓ 
IL·LEGAL DELS MOSSOS 

Finalment quan tot semblava acon¬ 
seguit, el dilluns 16 a dos quarts de 


dibuixos del projecte «La Bordeta 
amb ulls d’infant», un treball dina- 
mitzat i coordinat per un equip de 
la Federació d’Associacions de 
Veïns de Barcelona (FAVB) dins de 
les escoles del barri. Han intervin¬ 
gut en hores lectives per explicar 
als infants allò que caracteritza la 
Bordeta i, al mateix temps, buscar 
les opinions i saber del coneixe¬ 
ment que tenen els alumnes sobre 
el barri. 

Els alumnes de primària han fet 
els dibuixos representant els trets 


set del matí es va presentar la briga¬ 
da mòbil a l’habitatge per desallot¬ 
jar els sis joves que l’estaven oku- 
pant, una trentena de persones so¬ 
lidàries es van presentar per 
intentar evitar el desallotjament. Al 
final els joves van ser desallotjats i 
identificats, però no va haver-hi cap 
detingut. 


que més i que menys els agraden 
del barri; els de secundària han fet 
un petit redactat amb les mateixes 
característiques que els dibuixos, a 
més d’entrevistes a persones vincu¬ 
lades amb el barri com membres 
d’entitats veïnals. 

EXPOSICIÓ DELS DIBUIXOS AL 
CENTRE SOCIAL DE SANTS 

El fruit d’aquest projecte ha sigut 
l’exposició de dibuixos ja inaugura¬ 
da que ara es troba al Centre Social 
de Sants fins al 23 de juny; a més 


Ens trobem davant d’un altre 
desallotjament il·legal, ja que es va 
realitzar sense ordre judicial, quan 
totes les proves demostraven que 
els okupants portaven a la casa més 
de 48 hores, circumstància que feia 
necessària una ordre judicial per 
poder desallotjar. 


d’un dossier explicatiu que combi¬ 
na explicacions de la Bordeta com 
la història, informació sobre la seva 
població, la localització dels pro¬ 
blemes, el futur del barri, l’explica¬ 
ció de la comissió de veïns de la 
Bordeta i el treball esmentat que 
s’ha dut a terme en temps de do¬ 
cència. 


La Bordeta amb ulls d’infant 

Sants celebra la primera Festa Intercultural 



La primera Festa Intercultural 
de Sants va oferir durant la 
setmana del 30 de maig al 5 
de juny una vintena d'activi¬ 
tats per mostrar la diversitat 
cultural del barri. 

Gemma Parera 

Sants 


La iniciativa va sorgir fa aproximada¬ 
ment un any de la Taula Intercultural 
de Sants del Secretariat d’Entitats de 
Sants, Hostaffancs i la Bordeta, un es¬ 
pai de confluència i d’intercanvi entre 
entitats de persones de diferents orí¬ 
gens. Una vintena d’entitats del barri 
han treballat en aquesta festa que vol 
mostrar la diversitat cultural des d’una 
perspectiva positiva, enriquidora i 
normalitzadora que ens allunyi de vi¬ 
sions estimatitzadores. 

La setmana de la Festa Intercultural 
es va inaugurar amb l’exposició «Po- 
rrajimos: el genocidi nazi del poble gi¬ 
tano» amb la Federació d’Associacions 


Gitanes de Catalunya, el dilluns 30 de 
maig a la sala d’exposicions del Casi- 
net d’Flostafrancs. Durant la setmana 
es van fer activitats tant diverses com 
xerrades, cinefòrum, teatre, contacon- 
tes, danses, poesia, música i tallers 
com el de cal·ligrafia àrab i xinesa, i el 
de medicina xinesa. La cuina també va 


tenir un paper destacat com a oportu¬ 
nitat per compartir gastronomies d’a¬ 
rreu del món. 

El 4 de juny les activitats es van ce¬ 
lebrar en una haima a la plaça de 
Sants, sumant-se a la iniciativa d’A- 
campadaSants. La Festa va cloure el 5 
de juny amb un torneig de futbol in¬ 


tercultural i una bicicletada solidària 
per al projecte «apadrina una bicicle¬ 
ta» de FAECH, que facilita bicicletes a 
les escoles de Burkina Faso per tal 
que els infants dels poblats puguin 
accedir més fàcilment a l’educació. 

Des de la Taula Intercultural també 
es celebra el Cicle de Conferències 
«Dies diversos», un dijous al mes a les 
Cotxeres de Sants, a les 19 30h. El 19 
de maig es va celebrar el Dia de la di¬ 
versitat cultural i el proper 23 de 
juny, el Dia del refugiat. 

MANIFEST PER A LA COHESIÓ 
SOCIAL I LA CONVIVÈNCIA 

La Taula Intercultural ha impulsat el 
«Manifest per a la cohesió social i la 
convivència», una crida d’alerta a la 
societat pels resultats de l’enquesta 
elaborada pel Centre d’Estudis d’O¬ 
pinió sobre el posicionament dels 
catalans i catalanes vers la immigra¬ 
ció, sobretot en el context de crisi 
econòmica actual, on el col·lectiu 
immigrat n’ha sorgit especialment 
perjudicat. 

També vol ser una crida als polítics 


per a la no-instrumentalització del 
fet migratori, ja que les persones im¬ 
migrades esdevenen sovint víctimes 
expiatòries dels problemes econò¬ 
mics i socials. Així mateix, és una cri¬ 
da als mitjans de comunicació per 
exercir un bon tractament de la di¬ 
versitat cultural i no contribuir a l’es- 
tigmatització de la població immigra¬ 
da o de certs col·lectius. 

Segons el manifest «els estereo¬ 
tips, els prejudicis i els rumors són 
enemics de la igualtat i l’acceptació 
de la diversitat. Són, per tant, ene¬ 
mics de la convivència». Així mateix, 
s’afirma que «migrar és una qüestió 
de llibertat i de dignitat humana. To¬ 
tes i cadascuna de les persones ne¬ 
cessitem subsistir i tenim el dret de 
cercar una vida millor, independent¬ 
ment de qualsevol frontera política». 
Actualment hi ha 67 entitats adheri¬ 
des al manifest que expressa que 
«des del teixit associatiu reconeixem 
i volem la plena igualtat de totes i ca¬ 
dascuna de les persones, siguin 
quins siguin els seus orígens, color 
de pell, nacionalitat, etc.». 


Can Vies celebra 
14 anys de resistència 


El passat mes de maig Can 
Vies va celebrar, dels dies 5 al 
15 de maig, els seus 14 anys, 
centrat en la temàtica de les 
resistències, amb el lema «14 
anys forjant alternatives amb 
el suport mutu i l'autogestió». 

Albert Ricart Sanjuan 

Sants 


L’aniversari d’enguany girava al voltant 
de la resistència per demostrar com 
gràcies al suport popular aquest centre 
social ha pogut superar tres demandes 
de TMB. 

Les celebracions van començar el 
dijous 5 de maig a les set de la tarda 
amb una taula rodona on es tractaven 
diferents resistències col·lectives com 


l’okupació i la defensa del territori. A 
l’acte van assistir una vintena de perso¬ 
nes, i es va obrir el debat i l’aprenen¬ 
tatge de les diverses formes de lluita. 

L’endemà es va fer la marató d’es¬ 
pectacles amb actuacions de tot tipus, 
amb esperit crític i dissabte va ser l’ho¬ 
ra d’inici del Cercaquintos, que va con¬ 
vocar al voltant de 150 persones (ve¬ 
geu la burxa número 151). El cap de 
setmana culminà amb una ruta històri¬ 
ca pel barri sobre la memòria de resis¬ 
tències a Sants. 

D’altra banda, el dia 10 va ser el 
torn del concurs de pintxos i el brin¬ 
dis, on el cava i els regals van abundar 
i, en el tradicional sopador del dime¬ 
cres, la capella es va omplir de gent 
disposada a passar una bona estona 
després de passar un circuit americà. 

A la xerrada-debat sobre «El risc sís¬ 
mic a les centrals nuclears», es va crear 


un debat enriquidor i d’actualitat en¬ 
tre la vintena de persones presents a 
l’acte, amb els successos de Japó sobre 
la taula. 

LA PLUJA FA CANVIAR ELS PLANS 

El cap de setmana hi va haver una ma¬ 
rató de cinema sobre la resistència 
—on es van passar pel·lícules i docu¬ 
mentals fins a la matinada. El plat fort 
de l’aniversari, el dissabte, a la plaça 
Josep Pons s’havien organitzat un di¬ 
nar popular i un concert amb la parti¬ 
cipació dels grups The Rigodonians, 
Natural Band i La Fanfarria Contra- 
tiempo. El dinar es va poder fer a la 
plaça, però per la pluja es van traslla¬ 
dar els concerts al mateix CSA. L’activi¬ 
tat que va donar per acabat l’aniversa¬ 
ri va ser el tradicional campionat de 
futbol Okupi Txampinyons Lig, diu¬ 
menge a les nou del matí a la Farga. 



Ef tradicionai Firentitats es va dur a terme ef dissabte 4 de juny a fa 
carretera de Sants. Centenars de paradetes ompliren ef carrer i algu- 
nes d’eifes reivindicatives, com fa de piataformes com Can Batfló és 
pef barri o Recuperem la Lleialtat Sansenca. També hi eren les colles 
de cultura popular, com els Diables de Sants. 





PWM p*r FER 


fï|»| 


I qnïtr-ïfcçp 


hoïte* 


■ . Ti wi ciifc, - *. id- h.v i : 


I# fitUf Sg·JwasdTectaiUP 


d’+nt·i'kn i i retÉfipr 

Punt de distribució 
d eípfdlL mantdin-a 

Malabars, incenaK í molt més 

horaris 

tídilliTijj i; Kabte 

malirs a ich 

■ardestie r/h a Jü:]oh 


Ci'PaieferiMi, 17*19' 

934 . 219 . 238 

mil] ;idot jjt2oíi«, gittjl·LtPm 


Oui fré·üB'f!» i pdütèuritEisiS 


servei diari al eomerç 
i è. la restauració 














































Parèntesi 


MÚSICA 


LLIBRE 


Turments i mala llet 



LOKAL/KAMILOSETAS 
MUSKARIA 2011 

Darrerament s’han 
publicat a casa nostra 
tres llibres que trac¬ 
ten d’explicar i apro¬ 
par el que va signifi¬ 
car l’aparició del mo¬ 
viment punk a la 
ciutat de Barcelona i 
rodalies. Tot un trac¬ 
tat social i antropolò¬ 
gic que ens detalla, a 
través de diversos 
testimonis i imatges, 
el que va significar 
aquest fenomen a 
principis dels 80. 

Segurament als ini¬ 
cis dels 80, els Pànic 
no havien nascut o 
com a molt estaven a 
punt de fer-ho. Però 


del que no hi ha cap 
mena de dubte és que 
l’eclosió del punk els 
ha esquitxat, tres dè¬ 
cades més tard, d’una 
manera determinant. 
Des de les comarques 
de l’Anoia i la Sega¬ 
rra, ens arriba una de 
les propostes més in¬ 
teressants dels da¬ 
rrers temps quant a 
diferent i original. El 
fet de cantar en cata¬ 
là també és una nove¬ 
tat, veient els ante¬ 
cedents pel que fa a 
l’estil, però encara és 
més sorprenent el seu 
desvergonyiment a 
l’hora de barrejar el 
punk amb sons psycos 
i unes tenebres que 


apropen la proposta a 
ambients foscos i pro¬ 
pers a la por. Aquest 
primer treball ha ge¬ 
nerat expectatives i 
els seus concerts ja 
comencen a tenir la 
repercussió merescu¬ 
da. Cançons com «Pà¬ 
nic», «Fill d’un gri¬ 
pau» o «Pòtols i Pun- 
karres» es poden 
convertir en autèntics 
himnes d’un estil mu¬ 
sical que no vol des¬ 
aparèixer i que des¬ 
borda visceralitat i 
intencionalitat per 
tots els costats. En 
temps de crisi, torna 
el punk! 

David Vàzquez 


DIVERSOS AUTORS 
ICÀRIA, 2010 

El moviment veïnal va 
constituir, durant els 
darrers anys del fran¬ 
quisme i al llarg de la 
transició, un dels àm¬ 
bits més rellevants de 
mobilització. Va tenir 
un protagonisme cen¬ 
tral en el desgast de 
la dictadura a escala 
local i en la transfor¬ 
mació i la dignificació 
de l’espai urbà. 


Aquest llibre recons¬ 
trueix i analitza la tra¬ 
jectòria d’aquest mo¬ 
viment des dels seus 
orígens més llunyans 
fins als anys 70. 

A la primera part, 
l’Ivan Bordetas i Xa¬ 
vier Domènech se cen¬ 
tren en el sorgiment i 
primers anys de la tra¬ 
jectòria del moviment 
veïnal, el temps en 
què es formen els nu¬ 
clis suburbials de ba¬ 


rraques, coves i cases 
autoconstruïdes; d’al¬ 
tra banda, fan una 
anàlisi del model espe¬ 
culatiu de creixement 
urbà imposat pel rè¬ 
gim franquista, així 
com de la progressiva 
articulació d’unes xar¬ 
xes que acabaran 
constituint un movi¬ 
ment veïnal amb unes 
formes organitzatives 
autònomes, obertes i 
assembleàries. 


La segona part, a 
càrrec d’Ivan Borde¬ 
tas i Anna Sànchez, 
estudia el període de 
major mobilització ur¬ 
bana i de màxima for¬ 
talesa i incidència po¬ 
lítica i social de Tas- 
sociacionisme veïnal: 
la segona meitat dels 
anys 70, el temps de 
canvi polític en què es 
passa, definitivament, 
de la protesta a la 
proposta, i de la des¬ 
confiança envers les 
autoritats de la dicta¬ 
dura, a la directa i to¬ 
tal deslegitimació. 
S’analitzen també els 
primers símptomes de 
crisis del moviment, 
amb la pèrdua de pro¬ 
tagonisme de l’anti- 
franquisme social en 
el procés d’institucio¬ 
nalització de la transi¬ 
ció a la democràcia. 

Finalment, la ter¬ 
cera part, a càrrec de 
Ricard Martínez, s’a¬ 
costa a l’univers cul¬ 
tural del moviment 
veïnal i, en particular, 
als continguts de 
transformació social 
anticapitalista que, 
tot i no materialitzar- 
se, van formar part de 
projectes, de les mo¬ 
bilitzacions i de la 
identitat del movi¬ 
ment. 

Associació Praxis 



BURXANT ELS BYTES 


Consells a twitterians 


En aquestes dates 
d’acampades pertot 
arreu, de revoltes al 
nord i el sud del Medi¬ 
terrani, Twitter s’ha 
convertit en una eina 
de comunicació molt 
útil. Molta gent s’hi 
acaba de registrar i 
m’agradaria explicar 
com funciona aquesta 
eina per evitar estres- 
sos innecessaris. 

L 


Primer, Twitter no¬ 
més permet enviar 
missatges de 140 ca¬ 
ràcters i fer cerques 
de paraules. 

Segon, cal aclarir 
que per llegir els mis¬ 
satges que s’envien a 
Twitter no necessites 
estar registrat. En en¬ 
trar a Twitter tens un 
cercador on pots in¬ 
troduir «acampada- 


sants» i veure tots els 
missatges sobre l’a¬ 
campada al barri. 

Tercer, tenir un 
usuari et permet en¬ 
viar missatges i esco¬ 
llir altres usuaris per¬ 
què tots els seus mis¬ 
satges t’arribin sense 
haver de fer cerques. 
Si després de mirar 
ttacampadaSants veus 
una persona que t’a¬ 


grada com escriu, la 
pots seguir i així, a la 
teva plana principal 
de Twitter, veuràs tots 
els seus missatges, no 
només els que parlin 
d’«acampadasants». 

I, per acabar, el # 
simplement serveix 
perquè la paraula que 
hi segueix sigui un en¬ 
llaç a la cerca d’a¬ 
questa mateixa pa¬ 


raula. D’aquesta ma¬ 
nera, per exemple, 
ttacampadaSants es 
converteix en un en¬ 
llaç a tots els missat¬ 
ges en què s’hi hagi 
escrit ttacampada¬ 
Sants. 

Bernat Costa 

Especial Indignades 


Ara ens toca 
a nosaltres, 
el canvi 
comença 
a les places! 



#AcampadaSants, un espai 
de confluència de lluites 



Les assemblees a la plaça Sants apleguen un centenar de persones que creuen en l’acció col·lectiva per a la transformació social. MIRTA 


El moviment de «les indigna¬ 
des», que es va iniciar a 
plaça Catalunya la nit del 1 6 
de maig, es va estendre a 
Sants amb una acampada 
que va començar la nit del 
21 de maig a la plaça de 
Sants. 

Gemma Parera 

Sants 


El barri de Sants es consolida així 
com un dels punts actius i protago¬ 
nistes d’aquesta revolta que està crei¬ 
xent a centenars de places de tot el 
món. #AcampadaSants ha esdevin¬ 
gut un espai de confluència al barri 
de lluites i revindicacions. Cada dia hi 
té lloc una cassolada a les 9 del ves¬ 
pre, que ha arribat a reunir entorn 
d’unes 200 persones que expressen 
així el seu malestar davant un sistema 
polític que retalla drets i pel qual no 
es senten representades, i un sistema 
econòmic capitalista associat a la pre- 
carietat i la desigualtat. 

Com afirmen les acampades de 
Sants en el seu manifest «Indignades 
d’aquesta crisi que redueix els salaris 
mentre les empreses augmenten els 
beneficis (...) Aquesta crisi on els 
bancs fan fora a la gent de casa seva 
per deixar-les buides i alhora reben 
diners de l’Estat. Indignades que es 
redueixi el pressupost en educació 
(...) Indignades per la privatització de 
la sanitat. Estem farts i fartes dels i les 
polítiques que protegeixen les em¬ 
preses i arruïnen a les famílies i a les 
persones» 

ESPAI DE DEMOCRÀCIA DIRECTA 

L’acampada és un espai de visibilitza- 
ció de tota aquesta indignació, però 
també de debat, trobada i creació. A 
dos quarts de deu del vespre es cele¬ 
bren assemblees que mostren que 
existeix una altra manera de fer políti¬ 
ca i alternatives que passen per l’auto- 
organització i la democràcia directa. A 
les assemblees es posen en comú con¬ 


tinguts i estratègies. També es presen¬ 
ta el treball de les diferents comis¬ 
sions de l’acampada que es reuneixen 
cada dia a les 20 h. 

D’una banda, la comissió de coor¬ 
dinació interna i externa. També la 
comissió de cuina i d’autosuficiència, 
per gestionar de forma autoorganitza- 
da aquest espai que compta amb lo¬ 
gística per dormir i menjar. Altres co¬ 
missions són la de difusió, la d’activi¬ 
tats i la de continguts. Per facilitar el 
debat i la proposta es treballa en 
grups, a les 21.30h, en dies alterns a 
l’assemblea, sobre temàtiques com 
l’àmbit laboral, l’habitatge, la immi¬ 
gració i l’educació. 

L’acampada compta amb un punt 
d’informació i ha estat també un espai 
de visibilització de lluites; de cons¬ 
trucció d’aliances per a la transforma¬ 
ció social, i de realització de diferents 
activitats, com tallers, xerrades i una 
àgora sobre els col·lectius del barri. 
Entre altres iniciatives, s’ha creat des 


de l’acampada un grup de suport a 
persones aturades i una cadena de fa¬ 
vors. Una altra iniciativa és un qüestio¬ 
nari per conèixer les necessitats del 
barri. 

Des d’#acampadaSants es partici¬ 
pa activament i es coordinen amb l’a¬ 
campada de plaça Catalunya i d’altres 
barris. Es va donar suport el 27 de 
maig davant l’intent de desallotjament 
d’#acampadabcn que va acabar en 
més de 100 persones ferides, algunes 
molt greus, a causa de la dura actua¬ 
ció policial, però amb la continuïtat 
de l’acampada i amb concentracions i 
cassolades encara més massives. 

D’altra banda, es participa en con¬ 
vocatòries com la manifestació inter¬ 
nacional el 19 de juny «Saltem de les 
places al món”, per la que s’ha convo¬ 
cat a les 17h a la plaça de Sants, i l’a¬ 
campada el 14 de juny i la concentra¬ 
ció el 15 de juny, a dos quarts de vuit 
del matí, davant el Parlament per atu¬ 
rar les retallades. 


CASSOLADA CONTRA LES RETA¬ 
LLADES EN EDUCACIÓ 

Més de 150 pares, mares, mestres, ne¬ 
nes i nenes de diferents escoles de 
Sants han protagonitzat una cassola¬ 
da l’l de juny per protestar en contra 
les retallades a l’educació pública. Se¬ 
gons explica Ester de Pablo «crec que 
tenim una bona xarxa educativa pú¬ 
blica, gràcies al compromís de mes¬ 
tres, pares i mares, però en inversió 
pública en educació estem fatal. I, a 
més, es finança l’escola privada amb 
diners públics». Les cassolades con¬ 
tra les retallades en educació es faran 
cada dimecres a les 17.30h a la plaça 
de Sants. S’ha constituït una assem¬ 
blea d’infants a la plaça amb la idea 
de facilitar un espai de participació 
per a infants. 


Més informació: 
acampadasants.wordpress.com 
acampadabcn.wordpress.com 


Carta a en 
Felip Puig 

Joan Roure Expósito 

Felip Puig: no puc menjar sò¬ 
lids, no puc dormir per pres¬ 
cripció mèdica, no puc fer pe¬ 
tons a les persones que estimo, 
no puc jugar a futbol en dos me¬ 
sos, no puc celebrar la victòria 
del Barca i tinc la meva mare 
amb atacs de nervis. Demà aniré 
al metge per saber si he perdut 
l’oïda ja que el divendres hi te¬ 
nia tanta sang que els metges no 
ho podien veure del tot. Aques¬ 
ta nit he tornat a somiar amb 
l’escena de l’impacte de bola de 
goma. M’ha tornat a envair la 
mateixa por —i incomprensió!— 
que vaig sentir quan vaig recu¬ 
perar el sentit després de des¬ 
plomar-me al terra. En aquell 
moment no era capaç d’imagi¬ 
nar el que havia succeït, ja que 
jo estava molt lluny del lloc on 
es repartien els cops de porra. 
Només sagnava sense parar per 
l’orella — va durar 5 hores!—, te¬ 
nia la vista ennuvolada, no reco¬ 
neixia la meva millor amiga, te¬ 
nia les mans fredes i els sentits 
no em responien (...). 

Felip Puig, si l'interessa el 
meu cas, pot demanar el parte 
mèdic a l’Hospital del Mar o po¬ 
sar-se en contacte amb mi, segur 
que això no li serà difícil. Tot i 
així, la veritat: dubto que ho fa¬ 
ci i encara no entenc com sóc 
tant il·lús com per enviar-li 
aquest missatge. En definitiva, 
penso lluitar aquesta causa i de¬ 
nunciaré el meu cas fins que: 

1. El mosso sigui identificat i re¬ 
tirat del servei per disparar a un 
ciutadà sense mirar qui hi ha da¬ 
rrere. 

2. Els Mossos d’Esquadra deixin 
d'utilitzar aquestes boles de go¬ 
ma que ja han matat a gent i han 
volat molts ulls. 

3. Renunciï al càrrec per orde¬ 
nar aquesta massacre. 

Més indignat que mai li demana 
la dimissió un conciutadà ferit. 

CARTOGRAFIA DE LA R 


Acampada Barcelona 

Acarnpàda 

Piaça Catalunya 

Assemblea 

Tof 5 els dies a Ses 21:30 

Cassolarta 

Toís ei dies a les 21:00 

Informació 

w ww. a cwvü s da ben . wordpres $. co m 


Acampada L 1 Hospitalet 

Acampada 

Píaça de l'Ajutamenl 

Assemblea 

Tots els dies a Ses 20:30 

Cassolada 

Tols ei dim e les 20:00 

Informació 

www.écampadaih. bíogopot. com 


Assemblea Barri de Sants As 

Acampada Àas 

Plaça de Sants Drth 

Assemblea Cas 

Dilluns, Dimecres r Divendres a fes 21 30 Diih 

Cassolada Infc 

Tols el dies a fes 21 :Q0 wwï 

Informació 

wivw. scsm.padasants. wordpress.coi r n 


Assemblea del tFoblesec 

Assemblea 

Dilluns ales 1900 

Cassúlada 

Dimecres a tes 20:00 

Informació 

a sserdb leapúbiesed @gma ü, edm 


Assemblea de Barri de Sarrià 

Assemblea 

Difòns a les 20:00 

Informació 

www, grada viva. cat 


indignats Zona Franca 

Cassolada 

Dimarts ales 1930 

Informació 

in digna tszo /i a. franca rMgmaii. com 


Assemblea de la Vila de Gràcia 

Assemblea 



jftk Acampada 



Cassolaüa 



Assemblea 



De plaça Catalunya als barris: c 


A tres setmanes de les mani¬ 
festacions multitudinàries 
que ompliren els carrers de 
gent indignada en plena 
campanya electoral, conti¬ 
nua obert el debat al voltant 
del manteniment de l'acam¬ 
pada de plaça Catalunya. 

Elba Mansilla 

Sants 


El futur i les expectatives generades 
pel moviment esbossen un futur que 
combina moments de mobilització i 
visibilització col·lectiva, amb el pro¬ 


gressiu exarxament amb les realitats 
locals existents. La proliferació d’a¬ 
campades a barris com Sants, Poble¬ 
nou i Nou Barris, i d’assemblees lo¬ 
cals -que ja sumen 17 a Barcelona- 
són un clar exemple d’aquest procés 
de descentralització als barris. 

La dispersió de les acampades 
s’està estenent també a les mobilitza¬ 
cions d’altres sectors en lluita, com 
per exemple les concentracions dels 
dimecres davant els centres de salut, 
o la manifestació en defensa de la Sa¬ 
nitat pública del passat 27 de maig; o 
les cassolades de pares, mares i pro¬ 
fessorat davant els centres educatius, 
per aturar el pla de retallades a En¬ 
senyament. A més, el moviment del 
15M afronta un calendari de mobilit¬ 


zacions amb dues dates clau: el 15 de 
juny —dia en què s’aproven els pres¬ 
supostos de la Generalitat de Cata¬ 
lunya— i el 19 juny, jornada de lluita 
d’àmbit internacional. 

La descentralització 
s’està estenent a les 
mobilitzacions d’altres 
sectors en lluita 

ACORDS DE MÍNIMS 

La declaració de principis aprovada 
en assemblea per 8.000 persones 
proclama que les acampades agluti¬ 
nen un important sector de població 


que, després de la manifestació, ha 
volgut seguir junta per fer visible el 
malestar col·lectiu per unes vides 
precaritzades pel capitalisme; alho¬ 
ra, s’ha volgut posar en pràctica una 
nova forma d’organitzar-se per pro¬ 
piciar un canvi profund de sistema 
polític i econòmic, apostant per pro¬ 
cessos de democràcia directa. 

Aquests principis, des del mo¬ 
ment zero, han passat per la desobe¬ 
diència civil i l’autoorganització: des 
de l’ocupació de l’espai públic i l’au¬ 
togestió de la plaça, fins a la insub- 
missió a la Junta Electoral Central, el 
Tribunal Suprem i el Constitucional, 
passant per la resistència a un des¬ 
allotjament brutal. 1 l’efecte d’aques¬ 
ta mobilització, i d’aquesta proposta 


organitzativa, ha estat la reproducció 
de l’experiència pertot arreu. 

AUT00RGANITZACIÓ ALS BARRIS 

En nota de premsa de data 1 de 
juny, l’assemblea general de l’acam¬ 
pada a plaça Catalunya anuncia que 
tindrà continuïtat per seguir «treba¬ 
llant en un espai públic de debat 
que ens ha permès recollir col·lecti¬ 
vament les demandes i propostes de 
milers de ciutadans» i que l’«exten- 
sió de la mobilització, que comença 
a articular-se a les assemblees de ba¬ 
rri» aprofundeix en la proposta de 
regeneració democràtica i nodreix 
les estructures ja existents amb 
«nous voluntaris amb ganes de can¬ 
viar les coses». 

EVOLTA 

semblea de Barrí de Les Corts 

lÉinbléa 

iï>$ a j’fís 21 :QQ 

isolada 

ins a ies 20'30 

Tmació 

iv_ ass Bfn híe a tescv rts. wctrdpress. com 







Sarrià 



Viía de Gràcia 




Sants 

0 «? w 9 b 


Plaça Catalunya 


Cv9b 




ii #retal!ades 
n ffhòstles 


#acampada ben 

e§ p b insavén que ne fariern re& 
íora de la plaça... 
s'equiiíacaven! 

#1 4juny m 

acampada al parxí d'e ia Ciutadella 

- ^ tk r*-*** 

#1 Sjuny 


reíai sda 


B n r o v in 


saltem de les plaqes al món 

m M A M I--SI AI... 1,1 -mWa ■' flPfed# 1 


■«. Mi .i mi a Sali Ih r-nli i: .i .rli ii :i -hIi-iI ITü, 


:onstrui‘m contrapoders locals 


L’explosió de descontent col·lec¬ 
tiu s’està vehiculant cap als espais de 
discussió, acció i organització dels 
barris, un marc més propici per al co¬ 
neixement mutu i l’intercanvi, en 
què es poden relacionar les deman¬ 
des generals als problemes concrets 
de cada territori, i on les noves incor¬ 
poracions, a banda d’ampliar la base 
social de la protesta, poden aportar 

Els acords mínims han 
passat des del principi 
per la desobediència 
civil i per 
l’autoorganització 


noves idees i nous repertoris d’acció. 

Aquest difus i espontani movi¬ 
ment del 15M, que es defineix a par¬ 
tir d’uns mínims molt viscuts i gens 
ideològics, i d’unes pràctiques as- 
sembleàries i desobedients, enceta 
un camí més enllà de les places: cap 
a les fites unitàries més immediates, 
del 15 i del 19 de juny, mentre s’or¬ 
deix la trama de les xarxes locals. 

EXPANDIR LA INDIGNACIÓ 

El futur és difícil d’aventurar, tot i 
que pensem que malgrat que la des¬ 
centralització representi una pèrdua 
de centralitat mediàtica, també supo¬ 
sarà una vehiculació cap al marc or- 
ganitzatiu proper i ric dels barris, 
més consolidat i en sintonia amb la 


pràctica horitzontal i crítica que s’ha 
donat a les places. 

L’esclat d’indignació ha de donar 
pas a una altra forma de fer política 
molt menys espectacular: la cons¬ 
trucció i consolidació del vincle so¬ 
cial als barris i pobles, la vinculació 
de més persones als espais de partici¬ 
pació i intervenció comunitària local, 
mitjançant grups petits on la relació 
és més propera, els problemes més 
concrets i el compromís polític més 
personal. La coodinadora de barris i 
pobles, que s’ha reunit tres vegades a 
plaça Catalunya, pot ser un dels es¬ 
pais organitzatius que creixi i es con¬ 
solidi a partir d’aquest moviment. 

Volem destacar el paper que es¬ 
tant tenint en aquest procés Internet 


La descentralització 
suposarà una 
vehiculació cap al 
marc organitzatiu 
proper i ric dels barris 

i les xarxes socials facebook i twee- 
ter, que han demostrat ser canals efi¬ 
caços i d’accés públic tant per comu¬ 
nicar, com per fer circular la informa¬ 
ció, esdevenint un veritable 
contrapès vers l’ofensiva mediàtica 
de deslegitimació i erosió del movi¬ 
ment. 

A plaça Catalunya, i a Sol, el mo¬ 
ment d’aixecar l’acampada s’està vi¬ 


vint amb certa incertesa. Perquè no 
es tracta de decidir com acabar amb 
la protesta, sinó com continuar-la. 
Les pors són molt raonables: temor a 
perdre els espais d’autonomia, les 
àgores permanents de les places ocu¬ 
pades; por a perdre l’atenció medià¬ 
tica que, en certa mesura, ha projec¬ 
tat el moviment internacionalment; i 
temor, també, a què el procés de des¬ 
centralització als barris sigui precipi¬ 
tat. En tot cas, el moviment del 15M 
ha tornat a treure la política al carrer. 
I ens deixa un nou escenari polític 
que, si més no, mostra la potenciali¬ 
tat i dimensió d’un malestar social 
desobedient i autoorganitzat. I això 
no ens ha de fer por, ens ha d’omplir 
d’esperança. 

Moment de la cassolada mòbil al carrer de Sants. MIRTA 


A Sants, prenem la plaça! 


La manifestació del 15 de 
maig, i l'experiència política, 
social i associativa que ha 
suposat i suposa l'acampada 
de plaça Catalunya ha gene¬ 
rat tota una nova esfera de 
relacions i trobades entre 
gent amb ganes de canviar 
l'actual estat de les coses. 

Pablo Tudela 

Sants 


Un cop superada la primera setmana 
de convivència i amb l’afinitat veïnal 
com a motor, alguns sectors han po¬ 
sat en marxa tot un seguit d’acampa¬ 
des perifèriques en diferents barris de 
Barcelona amb la intenció de poten¬ 
ciar referents transformadors de pro¬ 
ximitat. Això, a Sants, s’ha traduït en 
l’acampada a la plaça. 

LA PLAÇA COM A NODE 

Amb els primers dies d’acampada a 
Sants es comprova que el barri és un 
context que s’escapa de l’espectacula- 
ritat simbòlica i mediàtica de plaça 
Catalunya. 

Es programen xerrades 
i taules rodones que 
busquen vincular la 
xarxa de lluites locals 
amb el potencial asso¬ 
ciatiu de l’acampada 

Es pretén crear un espai més quo¬ 
tidià i propici on concretar les dife¬ 
rents demandes que brollen de les 
persones que ens identifiquem amb 
aquest moviment del 15M i estem dis¬ 
posades a mantenir-lo viu i al carrer. 


Paral·lel al treball de les diferents 
comissions, es fan xerrades i taules ro¬ 
dones que busquen vehicular el po¬ 
tencial associatiu de l’acampada cap a 
la xarxa de lluites locals del barri, no¬ 
drint així el seu caràcter d’intercanvi i 
aprofundint en les noves idees que 
des d’aquí puguin sorgir. 

La conjuntura aporta 
una bona injecció de 
força a l'acció del dia 
11 de juny 

En aquesta línia, la plaça ha passat 
a ser la seu temporal de bona part 
del moviment anticapitalista del ba¬ 
rri, i el lloc de reunió de l’assemblea 
de Festes Majors Alternatives o el 
punt de trobada de la redacció de La 
Burxa, només per posar un parell 
d’exemples. 

D’altra banda, la celebració d’una 
taula d’entitats al poc de començar 
l’acampada a la plaça de Sants va su¬ 
posar un punt de difusió i trobada per 
a projectes, on la Xarxa d’Intercanvi 
de Sants, el Projecte Barri Cooperatiu, 
la Plataforma per la Lleialtat Santsenca 
o grups com la Comissió de Veïns de 
la Bordeta van poder exposar i pre¬ 
sentar els seus plantejaments i reivin¬ 
dicacions. 

LA PLAÇA DÓNA ALES 
A LA LLUITA PER CAN BATLLÓ 

Mereix una menció especial la cam¬ 
panya que des de fa mesos té en mar¬ 
xa la Plataforma per Can Batlló i que 
arriba al seu punt àlgid el proper 11 
de juny amb la marxa i ocupació po¬ 
pular d’aquest complex industrial 
abandonat. 

Diferents membres de la platafor¬ 
ma, molt actius durant aquests dies 


d’acampada, assenyalen l’actual con¬ 
juntura com una bona injecció de for¬ 
ça de cara a l’acció del dia 11 i el pos¬ 
terior esdevenir de l’ocupació, ja 
que, auguren, reportarà saba nova 
per al projecte. 

El passat dimecres dia 1 de juny la 
plataforma aprofitava l’espai de plaça 
de Sants per presentar el vídeo pro- 
mocional de la convocatòria en el 
qual s’exposa el projecte i s’anima a 
participar de l’acció. 

QUAN ELS BARRIS ES TROBEN 

Les diferents experiències d’àmbit lo¬ 
cal que s’estan desenvolupant han 
tingut el seu punt de trobada en l’a¬ 
nomenada Coordinadora de Barris 
de Barcelona. La primera posada en 
comú d’objectius i estratègies va tenir 
lloc el dissabte dia 4 de juny a l’acam¬ 
pada de plaça Catalunya. 

La Coordinadora 
de Barris vol fer front 
a les retallades, 
acomiadaments 
i desnonaments 

Des de Sants es va acordar presen- 
tar-se com una assemblea popular 
permanent des d’on es treballin qua¬ 
tre línies fonamentals, d’acord amb 
l’estratègia i objectius de la resta d’as¬ 
semblees locals. 

En concret, es treballarà per aturar 
les retallades, fiscalitzar l’actuació 
dels polítics, constituir un contrapo- 
der real, desenvolupar polítiques so¬ 
cials alternatives i de resistència da¬ 
vant dels abusos -acomiadaments i 
desnonaments- i procurar estendre i 
coordinar-se no només a Barcelona, 
sinó a tots els territoris que es vul¬ 
guin afegir. 


Són moltes i diverses les per¬ 
sones que participen 
d'#acampadasants, però 


totes elles lluiten indignades 
per una transformació pro¬ 
funda de la societat. 



Aitana 

Santodomingo 


Intèrpret de 
llengua de signes 


He volgut posar-me com a intèrpret a 
l’assemblea perquè la informació si¬ 
gui accessible a les persones sordes. 
Penso que tota la gent hauria d’estar 
involucrada en aquest tema, ja que és 
el nostre futur. Volem canvis. 



Joan 

Costa 


Gestor d'estocs, 
prejubilat 


Estem tots farts de retallades. La 
classe política ens representa cada 
vegada menys, els drets i els sous 
van minvant cada vegada més i ja és 
hora que tots i totes diguem prou. 




Roger Mercat Laura Alzamora 

Estudiant de Periodisme Monitora i estudiant 

de Psicologia 


Des de la Comissió de Difusió estem 
intentant difondre al màxim tot el 
que fem. He vist gent que mai s’ha¬ 
via mobilitzat (jo el primer) i que 
abans estaria a casa i ara s’implica, 
pregunta, s’informa: això és preciós! 


Sempre m’ha molestat la facilitat 
que tenim les persones per queixar- 
nos i la poca iniciativa que oferim 
per tal de solucionar aquestes quei¬ 
xes ... Ara els veïns i veïnes hem sor¬ 
tit al carrer. 




Yolanda Bataller 

Administrativa 


Les acampades són fenomenals. S’ha¬ 
gués hagut de fer fa temps una mogu¬ 
da així. Espero que s’aconsegueixin 
objectius i que vagi a més. 


Hanriid 

Cuiner, a l'atur 


M’indigna la por a formar una família 
perquè no saps si podràs donar l’edu¬ 
cació adequada als teus fills. M’indig¬ 
na la falta d’informació real. 





































RAS I CURT 


"Us desitjo a tots, a 
cada un de vosaltres, 
que tingueu el vostre 
motiu d'indignació. 

És un valor preciós." 


Stéphane Hessel 


LA CANÇÓ 

Encara nois, 
encara 


No rigués massa de pressa, que se’t pot glaçar 
el riure. 

Atenció a la jugada, que ens pot ploure altra 
vegada. 

Aquell que anava d’ocre, ara va de groc. 
Canvia poc. 

Aquella papallona, ara borinot. 

No surt del pot. 

Aquell que tant resava, ara va per sant. 

Patim, patam. 

aquell obrer del plom, ara plom i goma. 

De broma a broma. 

Aquell que dreta i dret, ara dret i dreta. 

Tu ret, tureta. 

Aquell que aconsellava, ara ja fot crits. 

Estats Units. 

Aquell de la mà dura, ara «dura-cràcia». 

Vés quina gràcia. 

Aquell de tisoreta, ara punyalet. 

És més finet. 

Aquell del no diàleg, ara parla amb tots. 

El joc del bord. 

Aquells del: hem guanyat. Ara no hem perdut. 
L’arròs eixut. 

Aquells volen ser ells, ara, abans, després. 

Au! Corre. Vés! 

Ah! 

I aquell que no vivia, ara encara menys. 

I els «borlins» plens. 

No rigués massa de pressa, que se’t pot glaçar 
el riure. 

Atenció a la jugada, que ens pot ploure altra 
vegada. 


RACÓ HISTÒRIC _ 

Els «murcianos» (primera part) 


A les darreres elec¬ 
cions municipals, 
molts ens hem sorprès 
per l’augment del vot 
basat en la xenofòbia. 
Amb uns arguments 
barroers, demagògics 
i falsos, uns antics fei¬ 
xistes, reconvertits a 
demòcrates, han insti¬ 
gat l’odi a Taltre, al 
diferent, buscant cul¬ 
pables propers a una 
crisi que s’ha generat 
en esferes més altes 
que els nostres ca¬ 
rrers. 

Podriem entrar en 
disquisicions de caire 
més aviat filosòfic. 
Qui pot distingir entre 
un nosaltres i un ells? I 
segons quin criteri? Al 
meu entendre dividint 
a la gent es pot iniciar 
una espiral en la qual 
al final la distinció no 
sigui entre nosaltres i 
ells, sinó entre jo i la 
resta del món. I divi¬ 
dir mai fa més forta a 
la gent, al contrari, 
l’afebleix. 


Tots els que vivim a 
Sants som fruit de les 
migracions. 0 de les 
actuals, vingudes de 
tots els orígens possi¬ 
bles, o de les dels 
anys 50, 60 o 70, 
d’Andalusia, Aragó, 
Galicia, Castella, Ex¬ 
tremadura... o de les 
del final del segle XIX 
o de principis del se¬ 
gle XX, provinents pri¬ 
mer Catalunya i de la 
Franja d’Aragó i pos¬ 
teriorment de Múrcia. 
La prova més clara és 
constatar que la po¬ 
blació de Sants fa dos- 
cents anys només la 
formaven 436 habi¬ 
tants. 

L’arribada de les 
grans indústries: el 
Vapor Vell (1846), 
l’Espana Industrial 
(1849), Can Batlló 
(1878) i Serra i Balet 
(1912), entre d’altres, 
va fer que la població 
en pocs anys es multi¬ 
pliqués amb els obrers 
que venien amb les fà¬ 


briques de l’interior 
de la ciutat i amb gent 
que vinguda de totes 
les comarques catala¬ 
nes. 

L’any 1897 Barcelo¬ 
na s’annexaria els po¬ 
bles del pla i Sants es 
convertiria en un barri 
obrer de la perifèria 
d’aquesta gran ciutat, 
però la influència de 
la ciutat que creixia 
seguint les quadrícu¬ 
les de Cerdà, es va no¬ 
tar molt abans del De¬ 
cret d’Agregació. Una 
fita important que cal 
destacar és l’Exposi¬ 
ció Universal de 1888 
amb què polítics i in¬ 
dustrials van voler si¬ 
tuar la capital catala¬ 
na al mapa del món. A 
partir d’aquest mo¬ 
ment Barcelona va ini¬ 
ciar un procés de crei¬ 
xement a batzegades, 
supeditat a grans pro¬ 
jectes, el segon dels 
quals és el que serveix 
d’escenari a aquest 
relat, l’Exposició Uni¬ 


versal de 1929. 

La Barcelona de 
l’Eixample, que multi¬ 
plicava el terreny edi¬ 
ficat de l’antiga ciu¬ 
tat, de les exposicions 
i del metro necessita¬ 
va una ingent quanti¬ 
tat de mà d’obra, una 
gent que en gran part, 
a partir de les obres 
preparatòries de l’Ex- 
posció de 1929 va arri¬ 
bar de Múrcia. Molts 


dels obrers que cons¬ 
truïen aquesta ciutat 
anaven a viure a les 
barraques de Montjuïc 
i, entre els murcians, 
molts van anar a Coll- 
blanc i a la Torrassa, 
fins al punt que 
aquest darrer barri 
era conegut com «la 
petita Múrcia». 

Agus Giralt 



FOGONS DE TEMPORADA 


Ovidi Montllor 


Recuperem la garrofa! 


La garrofa és el fruit 
lleguminós d’un arbre 
present a tota la Me¬ 
diterrània i amb un 
origen tant antic que 
se’n desconeix la pro¬ 
cedència. El fruit és 
una beina semblant a 
la de la fava però 
amb les llavors molt 
més petites i aplana¬ 
des. A l’edat mitjana, 
aquestes s’usaven 
com a mesura d’in¬ 
tercanvi comercial i 
d’aquí la coneguda 
expressió «guanyar- 
se les garrofes». El 
seu ús alimentari ha 
canviat segons el pe¬ 
ríode històric. Així en 
èpoques de guerra i 
fam era un aliment 
habitual al camp i en 
èpoques de bonança 


s’ho menjaven els 
animals com a farrat¬ 
ge. Últimament els 
productors de garrofa 
volen recuperar el 
seu prestigi i han co¬ 
mençat a promoure la 


seva farina, la beina 
triturada i sense lla¬ 
vor. Aquesta última 
s’utilitza com a es- 
pessant alimentari. 

La farina de garrofa 
és composta per su¬ 


cres simples, fibra i 
proteïna vegetal i no 
conté ni greixos ni 
colesterol. El seu 
gust dolç i taní recor¬ 
da una mica al cafè o 
a la xocolata. 

La recepta: 
faves i pèsols 
ofegats amb 
alls tendres 

INGREDIENTS 

500 ml llet 
500 ml nata 35% 

1 tros de beina de 
vainilla 

200 g sucre llustre 
5 rovells i 3 ous 
sencers 

80 g farina de gar¬ 
rofa 

120 g mantega 

ELABORACIÓ 

Primer heu de fer una 
crema anglesa: poseu 



la llet i nata amb el 
sucre i la beina de 
vainilla al foc. A part 
poseu els rovells i els 
ous en un bol gran i 
bateu-los. Quan la 
llet i nata arrenquin 
el bull ho retireu del 
foc i ho aboqueu a 
poc a poc i sense pa¬ 
rar de remenar sobre 
els ous. Ho torneu a 
posar el foc colant-ho 
prèviament i ho dei¬ 
xeu a foc lent sense 
parar de remenar fins 
que la crema espes¬ 
seixi. Un cop feta, hi 
incorporeu la farina 
de garrofa i la mante¬ 
ga, hi doneu dues vol¬ 
tes i ho poseu al con¬ 
gelador. Cada 30 mi¬ 
nuts caldrà que ho 
remeneu. És bonís- 
sim! 

Núria May Masnou 

En moviment 


LA COLUMNA 
DE L'ABS 


Baixem 
a les places! 

Assemblea del Barri de Sants 

El 4 de juny del 2011, plaça Cata¬ 
lunya, Barcelona. Han arribat par¬ 
ticipants d’una seixantena d’as¬ 
semblees populars d’arreu del te¬ 
rritori català, de les 93 
constituïdes en aquests dies de 
lluita. S’ha recuperat la capacitat 
d’il·lusionar-nos de nou: juntes 
podem. De les Terres de l’Ebre fins 
als Pirineus lleidatans. Del Mares¬ 
me al Gironès. Dels Vallès, del 
Baix Llobregat. Badalona, Sant 
Adrià, Santa Coloma, L’Hospitalet. 
De Barcelona i els seus barris: Po¬ 
blenou, Poble Sec, la Verneda, 
Horta, Gràcia, Raval, Gòtic, Sant 
Antoni... Sants també hi és. 

El moviment que nasqué a la 
presa de plaça Catalunya s’ha estès 
com un desbordament, una marea 
creativa de noves formes de parti¬ 
cipació política: assembleàries, co¬ 
munitàries, d’arrel. Que entén que 
sense democràcia econòmica no 
hi ha democràcia real. El seu im¬ 
puls, alegria i imaginació està pre¬ 
nent les places d’arreu, de les 
acampades es forgen assemblees 
populars: hi ha barris que convo¬ 
quen trobades setmanals de 500 
persones. 

Quin és el programa d’aquest 
moviment? De moment, construir 
una nova arquitectura política de 
base que freni la prepotència del 
sistema de partits. Oposar-se a les 
retallades socials d’un govern neo- 
liberal que creu que la nostra vida 
és una mercaderia. Crear alternati¬ 
ves d’ajuda mútua i cooperació, 
una nova solidaritat social. I elabo¬ 
rar eines per resistir als desnona- 
ments, als acomiadaments, a les 
opressions quotidianes: trencar la 
solitud que fa que la crisi sigui do¬ 
blement crisi. I comunicar-se entre 
les expressions locals del movi¬ 
ment; doncs les assemblees popu¬ 
lars han nascut connectades a les 
xarxes, coordinades al carrer. 

Baixem a les places a organitzar 
la indignació! El 14 i 15 de juny, 
aturem el Parlament! 


El gran negoci 
de la producció 
d’aliments 

Cartell de les jornades agroecològiques. CASAL INDEPENDENTISTA DE SANTS 


Al llarg dels mesos de març, 
abril i maig s'han portat a 
terme, al Casal 
Independentista de Sants 
«Jaume Compte», 
un seguit de sessions al vol¬ 
tant de la producció d'ali¬ 
ments. Les jornades 
celebrades sota el títol «El 
gran negoci de la producció 
d'aliments» han mostrat una 
altra manera d'entendre la 
producció dels aliments 
i tot el que envolta 
l'agroecològia. 

Erika Martí Ibern 

Casal Independentista de Sants 

Des de el Casal Independentista de 
Sants «Jaume Compte» i la cooperati¬ 
va de consum «Faves comptades» in¬ 
tegrada en el mateix casal, s’han dut 
a terme unes jornades de agroecolo- 
gia sota el títol «El gran negoci de la 
producció d’aliments», en el qual 
han assistit una vintena de persones 
al llarg de les sessions. 

Aquesta iniciativa surt de la preo¬ 
cupació d’algunes persones que for¬ 
men part d’aquest casal a causa de la 
poca informació que tenim dels pro¬ 
ductes alimentaris que arriben a les 
nostres mans, s’ha tractat de donar a 
conèixer camins que ens permetin 
tenir informació correcta i real de la 
situació alimentària actual, i de les 
iniciatives existents per poder fer un 
consum responsable en la compra i 
la ingesta de la nostra alimentació 
diària. 

Les jornades s’han desenvolupat 
en 6 sessions, la finalitat ha sigut re¬ 
soldre els dubtes més conflictius que 
podem arribar a tenir sobre els ali¬ 


ments des de que són cultivats fins 
que arriben a les nostres mans. 

INICI DE LES JORNADES 

El dijous 17 de Març donàvem inici a 
les jornades amb el títol «El perquè 
de la situació agrícola actual. Quins 
sistemes de producció agrícola exis¬ 
teixen a l’actualitat?». Amb aquesta 
sessió es va informar sobre els dife¬ 
rents models d’explotació agrària 
existents avui en dia, i així vam po¬ 
der adquirir els coneixements neces¬ 
saris per saber l’evolució que ha tin¬ 
gut l’agricultura al llarg dels anys i 
com hem arribat a utilitzar els mèto¬ 
des actuals; al mateix temps, vam co¬ 
nèixer l’existència de nous mètodes 
menys agressius per al nostre medi 
ambient que són utilitzats en menor 
escala però que poden ser claus per 
una transformació de la nostra agri¬ 
cultura. 

La segona va tractar el concepte 
de sobirania alimentària (dret que té 
tot poble i país a garantir la pròpia 
alimentació de manera suficient, sa¬ 
na, lligada a les seves tradicions cul¬ 
turals i als mercats locals.), ja que 
creiem que és una de les propostes 
més clares que hi ha per dur a terme 
un canvi respecte de la producció i 
distribució d’aliments del sistema ca¬ 
pitalista (aquest concepte encara que 
vell, és la clau per a la transformació 
del sistema). Un dels temes claus de 
les jornades va ser quan es va parlar 
dels híbrids i transgènics que consu¬ 
mim amb normalitat, tal vegada per 
la poca informació que rebem i per 
no conèixer la manera d’identificar- 
los en el nostre dia a dia. 

APRENENTATGE I DEBAT 

Una vegada explicada la part tècnica 
de com es produeixen els aliments, 
vam projectar un documental ano¬ 
menat «Tranxenia. La història del gu- 
sano i el maiz». Aquest documental 
va ser escollit perquè es basa en l’ex¬ 


periència local de Catalunya i l’Aragó 
per la proximitat dels territoris. Així 
vam poder veure la poca informació 
que tenen els consumidors del que 
és un transgènic i com estan guan¬ 
yant cada vegada més terreny en la 
nostra vida quotidiana, tant en l’àm¬ 
bit de la producció com en els nos¬ 
tres aliments. I això ens va ajudar a 
fer una jornada amb més debat en¬ 
torn als transgènics i la nostra ali¬ 
mentació, i quines alternatives po¬ 
dem tenir per tal de fer un canvi en 
aquest aspecte. 

Un altre tema que creiem impor¬ 
tant en les jornades es la ramaderia i 
la pesca, per ser un dels temes 
menys tractats quan es parla d’ali¬ 
mentació, i és un dels que ens afecta 
de més a prop ja que en l’actualitat, 
per desgracia, els productes estrella 
a les nostres dietes són derivats de 
les produccions ramaderes i pesque¬ 
res, i són alguns dels productes que 
contenen més quantitat de transgè¬ 
nics provinents dels pinsos. 


ÚLTIMA SESSIÓ 

L’última sessió titulada «Apostem per 
l’agroecologia», s’ha donat a conèi¬ 
xer un projecte com la Kosturika que 
ja distribueix més de 170 cistelles a 
la setmana i la xarxeta de productors 
que esta començant a funcionar dins 
del territori català, a més a més de 
fer una breu explicació de com han 
evolucionat les verdures i les fruites 
que composen la nostra cistella dià¬ 
riament. 

CONCLUSIONS I REFLEXIONS 

Les jornades han servit perquè les 
persones assistents tinguessin una 
mirada més crítica dels aliments 
que consumim sense cap tipus de 
criteri diàriament i que junts podem 
construir alternatives per tal que no 
s’imposin els aliments que hem de 
menjar, sinó que nosaltres tenim les 
eines per fer possible que nosaltres 
mateixes puguem decidir que és 
allò que volem consumir i de quina 
manera. 


Fes-te amic o amiga de 

la Bu rxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 

3 euros/mes 

□ 

(36 euros l’any) 


Col·laboració 
anual amb 

LA BURXA 

□ 

5 euros/mes 
(60 euros l’any) 


Aportacions 
voluntàries a 

LA BURXA 

_euros 

(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

PUNT D'INFORMACIO 
LABORAL 


«Calla 
i treballa... 


Marc Faustino i Vidal 

... i gràcies que et dono feina». Pa¬ 
raules textuals amb què un empre¬ 
sa obsequia a una persona quan 
aquesta li demana perquè li canvien 
el seu horari de matí a tarda sense 
cap termini ni cap justificació. La 
tasca d’assessor laboral mai ha estat 
fàcil. Però és que ara amb les dues 
darreres reformes i la tercera que 
ens ve a sobre, fer assessorament 
és, i serà, encara més difícil. 

Pots explicar a una persona de 
quin mal ha de morir a la feina, pe¬ 
rò com fi pots explicar com aguan¬ 
tar les cares, les paraules i els gestos 
dels seus caps posant-lo de volta i 
mitja quan demana el compliment 
dels seus drets? I no podem dir que 
aquests caps facin assetjament mo¬ 
ral en el treball ja que no s’ajustaria 
a la definició legal del concepte. 

Canviar-te l’horari de feina quan 
els plau perquè se n’adonen que al 
matí tenen menys feina que a la tar¬ 
da, però això sí, d’avui per demà 
que has de tenir plena disponibili¬ 
tat. Dir-te que no tenen diners per 
pagar-te l’increment salarial pactat i 
que poses en perill el futur de l’em¬ 
presa reclamant-ho, però això sí, de 
diners en negre per pagar les hores 
extres els que vulguis. 0 demanar- 
te perquè vols una reducció de jor¬ 
nada, amb reducció de sou propor¬ 
cional de sou també, per cuidar les 
criatures: «on s’ha vist aixó? ni que 
poguéssim escollir el nostre hora¬ 
ri». Les lleis i els convenis no existei¬ 
xen en el salvatge món del treball. 

Malgrat tot hi ha empreses on 
continua havent tradició sindical o 
n’hi ha on sorgeix nova saba de 
gent combativa que davant les in¬ 
justícies no té cap por de respondre 
a les males cares i males paraules 
dels caps. El problema continua pe¬ 
rò en milers d’empreses en què 
persones anònimes giren l’esquena 
davant d’un problema a la feina per¬ 
què no volen ser elles qui paguin 
els plats trencats del capitalisme. 
Callen i treballen. 


Manifestació contra les retallades en Ensenyament el 26 de maig. PLATAFORMA UNITÀRIA EN DEFENSA DE LA UNIVERSITAT PÚBLICA 

Tisores a l'ensenyament 
universitari, retallades de 


drets 


Tots els governs saben que 
l'ensenyament és una aposta 
política. La manera com es 
defineix el sistema educatiu 
d'un país en condiciona el 
seu futur. Ara el govern Mas 
aprofundeix en la iniciativa 
de modificar l'ensenyament 
públic universitari i adequar- 
lo més als interessos de qui 
sustenten la seva opció polí¬ 
tica, seguint una línia que, 
paradoxalment, havia ence¬ 
tat el tripartit. 

Ermengol Gassiot Ballbè 

La conselleria que regenta Mas Colell 
(i que és la titular de les universitats) 
està promovent una forta retallada de 
la subvenció de la Generalitat cap a 
les universitats públiques, que passa¬ 
ran de rebre 864,6 milions d’euros 
l’any 2010 a 683,7 milions aquest 
2011. Això suposa una reducció del fi¬ 
nançament públic d’un 21%. 

Aquesta retallada es distribuirà a 
parts iguals en les despeses d’inver¬ 
sió, les despeses corrents, les despe¬ 
ses de personal i els ingressos. La re¬ 
ducció de les inversions suposarà atu¬ 
rar la construcció d’instal·lacions i 
laboratoris en un moment en què, su¬ 
posadament, els nous plans d’estudi 
(Pla Bolonya) haurien de comportar 


menys alumnes per cada assignatura 
i, per tant, més necessitats d’aules. 
Per fer front a la disminució de les 
despeses corrents es tancaran alguns 
edificis, tant de despatxos, laboratoris 
com biblioteques, durant els períodes 
de vacances. 

RETALLADES PER AL PERSONAL 

Les retallades que més preocupen 
són, però, les de personal i les que 
afecten als ingressos. A la UAB, per 
exemple, de cara al curs vinent el Rec¬ 
torat ha plantejat no renovar el con¬ 
tracte a uns 120 professors per tal de 
reduir la despesa en salaris en 2 mi¬ 
lions d’euros. Aquesta retallada enca¬ 
ra serà més gran els propers anys, ja 
que el Pla de Sostenibilitat 2011-12 
de la UAB planteja disminuir la parti¬ 
da de salaris de professorat en més de 
8,5 milions d’euros. Aquesta quantitat 
equival a una reducció d’entre 250 i 
570 professors/es, en funció del tipus 
de contracte. Pel personal d’adminis¬ 
tració i serveis la situació és similar, 
amb una previsió de retallades de 
més de 7 milions d euros en sous. Cal 
recordar, a més, que com a la resta 
dels treballadors/es del sector públic, 
als de les universitats se’ls ha abaixat 
el sou en més d’un 7% el darrer any. 

RETALLADES PELS ESTUDIANTS 

Els estudiants també pagaran ben ca¬ 
res les retallades a les universitats. 
Veuran com es tornen a massificar les 
aules fruit de la reducció de grups de 
classe i patiran el procés de reducció 


d’oferta d’estudis, que en els màster 
ja ha començat i comporta suprimir- 
ne 250 per poc rentables en els pro¬ 
pers dos anys. Alternativament, 
aquests màsters i alguns graus es po¬ 
dran seguir, sovint, en el mercat pri¬ 
vat, amb preus de matriculació que 
podran superar els 8000 euros. 

AUGMENT DEL PREU 
DELS ESTUDIS 

A curt termini, però, els i les estu¬ 
diants el que percebran més directa¬ 
ment és l’augment del preu de les 
matrícules. Les dades de quant serà 
aquesta pujada encara són poc con¬ 
cretes. Segons va avançar el mateix 
Govern el mes de març, podrien ser 
d’un 30% pels màsters. Pels graus i les 
antigues llicenciatures l’augment del 
preu dels estudis serà variable: ronda¬ 
rà un 7% en la primera matrícula, un 
40% en la segona i pot superar el 
100% en la tercera. Aquesta mesura, 
que per la Generalitat i els rectorats 
pretén atacar el fracàs escolar, en rea¬ 
litat penalitza als i les alumnes que in¬ 
tentin combinar els seus estudis amb 
una feina i que, per tant, no puguin 
cursar la totalitat de les assignatures 
d’un curs en un sol any. 

INTERESSOS OCULTS DARRERE 
DE LES RETALLADES 

A més de reduir la despesa pública, 
l’envestida del Govern contra el siste¬ 
ma públic d’universitats oculta una 
agenda molt concreta. D’una banda, 
continua amb l’«Estratègia 2015» fixa¬ 


da des d’institucions internacionals 
com l’OCDE, de reduir l’oferta públi¬ 
ca d’ensenyament superior i adequar¬ 
ia als interessos de les grans empre¬ 
ses. De l’altra, les reformes cerquen 
reduir el nombre d’estudiants univer¬ 
sitaris, revertint la tendència iniciada 
els anys 60 i 70 d’una obertura cap a 
les classes populars. Es persegueix un 
model d’universitats més elitista, com 
l’existent als EUA. Finalment, no dei¬ 
xa de ser curiós que la disminució 
d’oferta de carreres i graus en l’àmbit 
públic convisqui amb un increment 
de l’oferta en el privat. Fundacions 
privades com la «Barcelona Graduate 
School» en són les grans beneficiàries 
i no és casualitat que, aquesta en con¬ 
cret, fos presidida per Andreu Mas 
Colell fins l’any 2010. 


Manifestació contra les retallades el 26 de maig. INTERNET 

Cu Itu ra 


10è mercat 
d’intercanvi 
a Sants 



Més de 50 persones van participar en el mercat d'intercanvi. TONI PINEIRO 


L’Agrupament Escolta i Guia 
Mossèn Puig i Moliner 
celebra el 50è aniversari 



La plaça Josep Pons va ser 
l'escenari una vegada més del 
mercat d'intercanvi de Sants, 
el passat 15 de maig. 

Gemma Parera 

Sants 


Es la desena trobada d’aquesta inicia¬ 
tiva de la Xarxa d’Intercanvi de Sants 
(XIS), un col·lectiu de veïns i veïnes 
de Sants que vol construir una eco¬ 
nomia alternativa al capitalisme, d’i¬ 
gual a igual, que doni valor a les co¬ 
ses més enllà del cicle de vida del 
mercat convencional. Com expressa 
la Maria, membre de la XIS,«el que 
importa no és si una roba està de mo¬ 
da, sinó si la necessito, si li puc donar 
utilitat». 

Amb aquesta finalitat, persones di¬ 
verses en edat i procedència es reu¬ 
neixen en una plaça cèntrica de Sants 
per intercanviar objectes que ja no 
utilitzen o que han fet ells i elles ma¬ 


teixes: «així es cobreixen diferents 
necessitats, de tenir un objecte o bé 
de desprendre’s d’ell. Fins i tot, amb 
aquesta mateixa idea, si som capaços 
d’explicar-la, podríem fer un pas més 
i intercanviar coneixements». 

El projecte neix el 2008 com a ini¬ 
ciativa d’un grup petit de persones. 
Amb el temps, cada vegada més gent 
s’ha sumat a la proposta i aquesta 
darrera edició ja hi van van participar 
activament més de 50 persones, mol¬ 
tes de les quals van col·laborar en el 
muntage i la recollida del mercat, i 
van quedar molt satisfetes de la tro¬ 
bada. També va ser un espai on difon¬ 
dre la lluita de Can Batlló i altres al¬ 
ternatives de consum i economia, 
com la moneda social i la Cooperati¬ 
va Integral Catalana. 

Entre trobada i trobada, el mercat 
d’intercanvi es manté viu a través d’u¬ 
na llista d’intercanvi per Internet en 
la qual participen unes 250 persones. 
El 4 de juny la XIS va estar present al 
Fira Entitats de Sants. 


L'Agrupament Escolta i Guia 
Mossèn Puig i Moliner cele¬ 
bra el seu 50è aniversari 
amb un conjunt d'activitats 
obertes al barri. L'objectiu és 
reunir a membres i exmem- 
bres de l'agrupació i donar a 
conèixer el seu projecte. 

Gemma Parera 

Sants 


L’AEiG Puig i Moliné, que va néixer el 
1961 al barri de Sants, agrupa infants i 
joves de 6 a 18 anys que desenvolupen 
projectes en diferents unitats amb les 
quals treballen valors com la cohesió 
de grup, la tolerància i el respecte, a la 
vegada que promouen el coneixement 
de l’entorn i de la societat. 

Aquest any es celebren 50 anys del 
naixement de l’agrupament i han vol¬ 
gut celebra-ho obrint el projecte al ba¬ 


Celebaració dels 50 cims. J0EL FORTUNY 

rri. Entre les diferents activitats del 50è 
aniversari s’ha realitzat una calçotada a 
la plaça Josep Pons (Bonet i Muixí) el 
13 de març. Aquest any per primera 
vegada les activitats van ser obertes al 
barri i els encarregats d’organitzar-ho 


tot van ser dos dels grups de l’agrupa¬ 
ment, els Pioners i Caravel·les, que van 
preparar una calçotada per a 400 per¬ 
sones i també una actuació musical. 

A banda de la calçotada, s’han fet 
excursions, obertes a tothom, per as¬ 
solir els 50 cims més alts de tot Cata¬ 
lunya. També destaquem el sopar de 
Sant Jordi per als membres i exmem- 
bres de l’agrupament, on es va fer un 
passi de vídeo i una exposició. 

La traca final d’aniversari serà el 18 
de juny a la plaça Josep Pons on des de 
la tarda es celebraran activitats com la 
fotografia de l’agrupament, activitats 
infantils i, per a totes les edats, diables, 
tabalers i concerts. 

Segons Joel Fortuny, membre de 
l’Agrupament, «ens hem proposat do¬ 
nar a conèixer l’agrupament i obrir les 
activitats del 50è aniversari a tot el 
barri». 


Més informació: 
www.puigimoliner.blogspot.com 



La calçotada del 13 de març va inaugurar la celebració del 50è aniversari. JOEL FORTUNY 


El Mostrador 


T ot i que es pot dir que el 
mes de maig del 2011 pas¬ 
sarà a la història, la revolu¬ 
ció tot just comença. És 
cert que aquest moviment 
no té aturador i la massa crítica que 
s’ha generat té molt de futur, però en¬ 
cara continua tenint el repte d’esten¬ 
dre la seva base popular per comen¬ 
çar a tenir les repercussions que espe¬ 
rem. 

Es reivindica quelcom amb molt 
consens, com que les retallades per 
fer front a la crisi no afectin «sensible¬ 
ment» a sectors claus (Sanitat, Educa¬ 
ció i Serveis Socials). 

Però també es planteja una renova¬ 
ció democràtica radical. Un dels 
exemples del descontent és el record 
del que va passar fa 2 anys al Parla¬ 


La sobirania 
alimentària 
a plaça 
Catalunya 

Cooperativa Germinal 


ment: l’esmena a la totalitat presenta¬ 
da i votada per les tres forces més a la 
dreta de l’espectre parlamentari a la 
Iniciativa Legislativa Popular per de¬ 
manar una Catalunya lliure de trans- 
gènics promoguda per Som lo que 
Sembrem. Una possible explicació del 
perquè ens van negar un debat d’àm¬ 
bit parlamentari, és perquè no es vo¬ 
lia que els mitjans de comunicació de 
masses presentessin cada dia, durant 
les setmanes que durés el debat, els 
arguments que tenim per promoure 
la Sobirania Alimentàriaa Catalunya. 

L’assemblea de la plaça Catalunya, 
des dels primers dies afirmava que 
«no ens agrada el model agroalimen- 
tari». I la comissió de continguts està 
concretant aquest descontent en un 
programa per caminar vers una Cata¬ 


lunya agroecològica. Com a petit sím¬ 
bol de l’objectiu, s’ha restaurat un 
parterre aixafat —a causa de l’excés 
d’èxit de les primeres assemblees— 



plantant un hort agroecològic. 

And veiem que els grups de con¬ 
sum tenim molts punts en comú amb 
el moviment dels indignats: compar¬ 
tim objectius i maneres, pel que fa a 
la forma de prendre les decisions i 
d’abastir-nos del nostre menjar. 

Aquesta coincidència de finalitats i 
manesres de fer, que no és casual, fa 
esperar que, per una banda, els parti¬ 
cipants a aquestes cooperatives de 
consum com Germinal, participem 
activament en l’extensió territorial 
del moviment d’indignats —assemble¬ 
es dels barris i a totes les viles. 

D’altra banda, s’espera que aques¬ 
ta revolució faci augmentar el con¬ 
sum agroecològic i les seves reivindi¬ 
cacions polítiques. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Inauguració del Casal. DAVID SABANES 


A Tàrrega, el Casal 
Popular El Rostoll 


El passat 7 de maig s'inaugurà 
el Casal Popular El Rostoll de 
la vila de Tàrrega, capital de 
l'Urgell. Els seus socis funda¬ 
dors consideren aquesta fita 
com un desig fet realitat. Han 
estat treballant en aquest pro¬ 
jecte des de l'estiu passat i 
confessen que fa més d'un 
any els semblava impossible 
aconseguir-la. 

Carlos Vílchez 

Tàrrega 


El treball constant de fa uns mesos, 
però, ve avalat per la dinàmica i l’em¬ 
penta donades pel Col·lectiu Perquè 
Vull!, un grup local amb tres anys de 
vida que se situa dins l’esfera ideolò¬ 
gica de l’Esquerra Independentista. 
Aquest col·lectiu és la primera expe¬ 
riència comarcal del moviment que 
n’ha sortit reeixida, o sigui, que ha 
tingut continuïtat. Al llarg d’aquests 
tres anys han anat realitzant diverses 
xerrades i han consolidat una jornada 
de reivindicació festiva i de caire més 


popular que la oficial entorn la Diada 
Nacional de l’Onze de Setembre. Així 
mateix, treballen en l’organització del 
Correllengua; primer només col·labo¬ 
rant amb l’associació impulsora i ara, 
ja, essent-ne els organitzadors. 

Fa uns mesos, amb el projecte del 
casal, aconseguiren doblar en nom¬ 
bre, cosa que els ha permès ser una 
vintena de persones. Amb ell esperen 
consolidar l’independentisme revolu¬ 
cionari en aquesta part de les Terres 
de Ponent. Pensen que gaudir d’un 
espai propi és molt important per po¬ 
der treballar i per poder donar-se a 
coneixen saben que l’espai físic com¬ 
porta constància i exigeix més com¬ 
promís. Aquest és el primer Casal Po¬ 
pular de l’Urgell, una comarca amb 
poc més de 35.000 habitants. 

El casal ha de ser un lloc de troba¬ 
da per les persones i col·lectius com¬ 
promesos amb la defensa dels drets 
socials, laborals, nacionals i perso¬ 
nals. Ela de servir per enfortir la cons¬ 
ciència com a catalans i com a treba¬ 
lladors i ha de ser un espai que valori 
i fomenti el pensament crític. A més 
de tot això, també es pretén crear 
consciència en la lluita contra el sexis- 
me i l’homofòbia; defensar els drets 


d’aquells que cada cop en tenen 
menys, com els immigrants; i treba¬ 
llar per la defensa del territori, la so¬ 
birania alimentària i la dignitat dels 
pagesos. 

I PER QUÈ EL ROSTOLL? 

El rostoll —Casal Popular El Rostoll— 
és la part de les tiges que romanen al 
camp després de segar; per ells, 
aquesta imatge simbolitza la part de 
baix, les classes populars, la base, la 
que aguanta, la que no s’arrenca ni 
volent, cosa que indica fermesa. A 
més, amb el nom, reivindiquen el ce¬ 
real, planta molt arrelada a l’Urgell, 
vinculada a un cultiu molt mediterra¬ 
ni i tradicional, vinculat a la pagesia i, 
per tant, a les arrels alimentàries, eco¬ 
nòmiques, nacionals, de la seva i de la 
nostra terra. 

LA INAUGURACIÓ 

Com es deia a l’inici d’aquetes línies, 
el passat mes de maig s’inaugurà 
aquest nou espai a la vila. A la inaugu¬ 
ració hi assistiren, tot i la pluja, més 
d’una setantena de persones al llarg 
de la tarda i constà de diferents actes. 
Per començar, d’una xerrada sobre les 
greus retallades socials i laborals que 


estem patint les classes populars, a 
càrrec del membre del Seminari d’E¬ 
conomia Crítica Taifa Josep Manel 
Busqueta. 

En acabar, diverses persones co¬ 
mençaren a pintar en una de les pa¬ 
rets del casal un mural amb la silueta 
dels Països Catalans. Poc després, dos 
dels seus membres explicaren en què 
consisteix exactament el projecte ini¬ 
ciat i quines són les intencions i il·lu¬ 
sions dels seus socis. Una d’elles do¬ 
nà la paraula a cadascun dels repre¬ 
sentats de dos casals propers que 
havien estat convidades: el Casal Po¬ 
pular l’Arreu de Mollerussa i el Casal 
Independentista Ocell Negre de Llei¬ 
da. Ja per últim, pogué parlar en Ri- 
cardo Creus Albareda, un targarí fill 
del Talladell, poble veí de Tàrrega, 
que fou el càrrec d’agitació de les Jo¬ 
ventuts Socialistes durant la Guerra 
Civil. 

En Ricardo, que per edat era mas¬ 
sa jove, no participà pròpiament en el 
conflicte armat, però sí que s’hi invo¬ 
lucrà socialment i defensà els valors i 
els ideals republicans, uns ideals que, 
malgrat els anys, conserva intactes. 
Les seves paraules foren encertades i 
pertinents i després d’haver motivat 
diverses vegades tant les rialles com 
els aplaudiments dels assistents i cal 
dir que fins les emocions més since¬ 
res se li féu, en darrer terme, l’entre- 
ga d’un diploma com a membre ho¬ 
norífic del Casal Popular El Rostoll i 
soci número 1. 

LA VIDA AL CASAL POPULAR 

De moment, el casal obre el seu espai 
tots els divendres i dissabtes de mitja 
tarda a mitjanit i ofereix algunes be¬ 
gudes de la terra i productes de pro¬ 
ximitat. Les properes activitats que 
s’hi volen fer són una xerrada sobre 
les centrals nuclears i una sobre el 
conflicte i l’ocupació de Líbia. Per 
Sant Joan es pretén oferir un taller de 
ratafia i fer-hi una petita celebració 
popular al carrer. Ja per més enda¬ 
vant, es pretén fer la presentació d’al¬ 
gun llibre i del Setmanari La Directa, 
tot i que encara no s’ha concretat res. 
Pensen que els mitjans de contrain- 
formació són una eina imprescindible 
per a la revolta i el pensament crític, 
així que fi guarden un lloc esperat en 
la seva agenda. 


Més informació: 
http://elrostoll.blogspot.com/ 


L'actor... 


El conseller d’In¬ 
terior, Felip Puig, 
respon amb una 
càrrega policial 
davant dels ciu¬ 
tadans que pací¬ 
ficament defen¬ 
sen els seus 
drets. 


SOLIDARITAT 


1 r de Maig: 
mobilitzacions 
i conseqüències 

Després de les últimes celebra¬ 
cions del Dia Internacional del 
Treballador pel centre de la ciutat, 
aquest any es va decidir pujar al 
barri d’aquells que, majoritària¬ 
ment, no noten les desigualtats so¬ 
cials i la precarietat laboral, als que 
la crisi no els afecta. Durant el re¬ 
corregut els manifestants cridaren 
consignes contra les polítiques de 
precarietat, les retallades socials i 
l’actuació dels sindicats que consi¬ 
deren que generen una política 
desmobilitzadora i de complicitat 
política. Entre els principals lemes 
destacava «Ara ens toca a nosal¬ 
tres». La manifestació va comptar 
també amb la presència d’antiava- 
lots que, després de la seva feina, 
van tenir el suport del Conseller 
d’Interior Felip Puig, que va afir¬ 
mar la seva actuació amb les se¬ 
güents declaracions: «s’arribarà 
fins on permet la llei i una mica 
més enllà». Més enllà perquè la 
política de seguretat de la ciutat 
està marcada per la inseguretat 
que genera, amagada per les notí¬ 
cies dels mitjans de comunicació. 



Xarxa d'Intercanvi de Sants (XIS) 


E l dissabte 11 de juny el 
barri de la Bordeta i Sants 
entrarà al polígon indus¬ 
trial de Can Batlló. La idea 
és aconseguir ja la trans¬ 
formació dels 14.000 m 2 d’espai es¬ 
peculatiu en espai per al barri, per a 
les veïnes i per a tothom que treballa 
per una societat digna i cooperativa. 

La XIS proposa un intercanvi per 
a aquest acte. 


A Can Batlló faran falta: taules 
grans, mitjanes i petites; dos cava¬ 
llets i un tauló; cadires; moqueta; lli¬ 
bres per ampliar la biblioteca popu¬ 
lar de la qual podrem gaudir els 
veïns; testos amb plantes i cordes. 

Aquest material es podrà portar 
el dia 11 a les 11 del matí als murs 
del costat de la porta d’entrada a 
Can Batlló, carrer Constitució, 19. 
També es necessitarà quelcom que 


tothom té: la presència de cadascú 
de nosaltres el dia 11 per donar for¬ 
ça a aquest acte ludicoreivindicatiu. 

A canvi, s’augmentarà la possibili¬ 
tat de poder guanyar una lluita llarga 
que afavorirà el barri i la seva gent. 


Més informació: 
http://canbatllo.wordpress. 

com/plataforma/ 



Can Batlló pel barri també va voler posar una taula al darrer mercat dOintercanvi. ARXIU 

SÒNIA FERNÀNDEZ VIDAL 

«La física 
quàntica mostra 
que no tot està 
determinat; el 
món pot ser molt 
més màgic» 

Sònia Fernàndez Vidal és lli¬ 
cenciada en Física i doctora 
en el camp de la Informació 
i l'Òptica quàntica. A banda 
de la recerca, l'apassiona 
apropar la física quàntica a 
tots els públics. El 20 d'abril 
va presentar a la cooperativa 
de Sants La Ciutat Invisible el 
seu primer llibre «La porta 
dels tres panys»; una novel·la 
que barreja, per primer cop, 
fantasia i física quàntica per 
fer la ciència accessible i 
atractiva a tots els lectors. El 
llibre ha despertat gran inte¬ 
rès i ha estat traduït al caste¬ 
llà, grec, italià i alemany. 

Gemma Parera 

Sants 


Explicar la física quàntica a través 
de la fantasia és una aposta arrisca¬ 
da i innovadora. Amb quina finali¬ 
tat neix la idea? 

Portava més de dos anys fent xerrades 
de divulgació científica per a un pú¬ 
blic no científic, com la que vam fer a 
La Ciutat Invisible. Una d’aquestes xe¬ 
rrades la vaig fer a casa de l’escriptor 
Francesc Miralles i em va proposar es¬ 
criure un llibre. Vaig pensar que havia 
de ser un llibre per a infants perquè la 


gent s’espanta davant un llibre de di¬ 
vulgació científica. 

Aleshores «La porta dels tres 
panys» és un llibre per a adults o 
per a infants? 

És un llibre destinat a adults i, per ai¬ 
xò, està escrit per a infants. D’aquesta 
manera, es pot trencar la barrera que 
existeix davant els llibres de divulga¬ 
ció científica. 

«No som 

conscients de les 
grans oportunitats 
de canviar la 
nostra vida» 

A partir de les aventures del Niko, 
el protagonista de la novel·la, apre¬ 
nem que cal fer les preguntes cor¬ 
rectes per trobar les respostes. Ens 
costa formular-nos preguntes, ten¬ 
dim a donar massa coses per supo¬ 
sades? 

Moltes vegades donem les coses per 
suposades i ens pensem que el món 
està predeterminat i definit. No som 
conscients de la multiplicitat de pro¬ 
babilitats que existeixen en tot mo¬ 
ment i de les grans oportunitats de 
canviar la nostra vida. D’altra banda, 
a vegades no ens sabem fer les pre¬ 
guntes correctes, una de les màximes 
de la ciència. I la manera de fer-nos 

Sònia Fernàndez Vidal, amb el seu llibre La porta dels tres panys, somriu per LA BURXA. ÀNGEL BRAVO ALMIRALL 


preguntes correctes és de forma 
constructiva, obrint-nos cap a coses 
noves. 

Com ens pot ajudar conèixer al¬ 
guns conceptes de la física quànti¬ 
ca en el nostre dia a dia? 

D’una banda, la física quàntica repre¬ 
senta una tercera part de la nostra 
economia: els microones, els làsers, 
els transistors... D’altra banda, ens re¬ 
gala una manera diferent de pensar. 
Ens mostra que no tot està determi¬ 
nat, que el món pot ser molt més me¬ 
ravellós i màgic del que pensem. En 
moments com els d’ara en què hi ha 
tanta incertesa, crisi i necessitat d’ide¬ 
es noves, ser conscient des de la nos¬ 
tra part de pensament més científic 
que totes aquestes coses existeixen 
en múltiples possibilitats ens pot aju¬ 
dar moltíssim al canvi. 

La física quàntica obre també pos¬ 
sibilitats negatives, com la bomba 
atòmica... 

La bomba atòmica va ser creada al 
projecte Manhattan als Estats Units. 
Molts dels científics que hi van parti¬ 
cipar no eren conscients de l’impacte 
que tindrien les seves investigacions. 
Avui en dia tots els científics ho tenim 
molt present. Hem de desenvolupar 
moltíssim la nostra consciència. La 
ciència no és bona ni dolenta, depèn 
del que triem nosaltres. 


Entrar al món quàntic implica veu¬ 
re coses insòlites, com la superpo¬ 
sició, estar a dos llocs a la vegada, 
o l’entrellaçament, coses connec¬ 
tades a milers de quilòmetres de 
distància. Estem preparades? 

De manera intuïtiva tots som cientí¬ 
fics, però fenòmens de la física quàn¬ 
tica com aquests són molt poc intuï¬ 
tius; no formen part de la nostra quo- 
tidianitat. Per això, la fantasia és una 
eina perfecta per entendre aquestes 
realitats que veiem tant estranyes. 
Potser d’aquí a cent anys les veurem 
de forma normal. Si als infants se’ls 
ensenya que les coses poden estar a 
dos llocs a la vegada potser ho acaben 
acceptant com si fos el més normal 
del món. 

«Trencar amb allò 
quotidià et pot 
portar a veure un 
món completa¬ 
ment diferent» 

Fins ara, però, la física quàntica té 
poca presència a les escoles... 
L’inici de la revolució científica cap a 
la física quàntica ja té cent anys. Tot i 
així, està costant moltíssim que es fil¬ 
tri a la societat, perquè és molt poc 


intuïtiva i no s’han fet esforços per re¬ 
baixar-la a un nivell com pot ser el de 
«La porta dels tres panys». I encara no 
s’explica a les escoles. Però amb les 
presentacions que he fet del llibre a 
escoles i instituts es pot veure que els 
nens i nenes tenen tanta flexibilitat 
mental que és molt més probable que 
entenguin millor la física quàntica 
que les persones adultes. Encara te¬ 
nen la fantasia molt present. 

Com es viu el canvi d’investigado¬ 
ra en física quàntica a escriptora? 
Havia arribat un moment en què ne¬ 
cessitava passar de la introspecció 
l’extrospecció, compartir el que havia 
estat fent fins ara. Va suposar un gran 
procés d’aprenentatge, perquè per 
escriure una novel·la que pugui llegir 
un nen de nou anys has de sacrificar 
moltíssima rigorositat per ser com¬ 
prensible. 

I com diu el llibre a Tinici, «si vols 
que succeeixin coses diferents dei¬ 
xa de fer sempre el mateix...»? 

Cal trencar amb la idea mecanicista 
del món. És el que volia que el Niko 
experimentés. Descobrir un món nou 
a partir d’un fet tant senzill com aga¬ 
far un camí diferent per anar a l’insti¬ 
tut. Trencar amb allò quotidià et pot 
portar a veure un món completament 
diferent. 


Vinyeta 

Agenda 


[SETMANA 30 de maig - 5 de juny] 

[Lloc: 

Sants, Hostafrancs, la Bordeta. Organitza: 
Taula intercultural del Secretariat d'Entitats 
Sants, Hostafrancs i la Bordeta] 


[DIMECRES 1 de juny] 


Certamen Literari, i oè Aniversar 
del Grup d'Opinió Àmfora 


Ò [Lloc: Les 

obres es poden presentaT fins al 8 de setem¬ 
bre a la Biblioteca Vapor Vell o a Masnou, 9. 
Organitza: Àmfora] 

[DISSABTE 4 de juny] 

11 .OO | ahWiVüW [Lloc: carrer de Sants i 
Creu Coberta] 


[DISSABTE 11 de juny] 



[Lloc: a la porta del Parlament. Nit del 14 de 
juny acampada davant del Parlament] 



Acte celebració 50è Aniver¬ 
sari l'AEiG Mossèn Puig i Moliner 


[Lloc: Pl. Bonet i Moixí. Organitza: AEiG Mos¬ 
sèn Puig i Moliner] 

[DIUMENGE 19 de juny] 

17.00 


Manifestació internacional 
Saltem de les places al Món 


[DILLUNS 27 de juny] 
18.00 | 


Taller de contes (4 mesos - 3 
anys® 


DIVENDRES FARÀNDULA: 

BBQ··| 

Recital poètic i musical 


[DIVENDRES 10 de juny] 
21.00 | 

Casinet d'Hostafrancs] 




ACAMPADA DE SANTS: 


[CADA DIA] 
20.00 | 
21.00 | 
21.30 | 


Comissions 
Cassolada 

Assamblea general o grups 
de treball 



CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Muntadas, 24 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 
TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org [ ATENEU LLIBERTARI Maria Victòria, 10 
























































